Hirigintza sozietateen gainbehera – Aldiri Hirigintza sozietateen gainbehera – Aldiri\nHirigintza sozietateen gainbehera\n2013-06-28 aldiri Leave a Comment\nZuzenbide publikoko hirigintza sozietate mordoa sortu zen adreilu-burbuilaren gorenean. Hirigintzaren gauzatzea modu bizkorrean kudeatzea zen haien ustezko helburu nagusia. Baina presako lanak gauza onik ez: askotan, gehiegitan, opakotasun dezentez burutu zituzten haien eginbeharrekoak, eraginkortasun eztabaidaezinaren izenean. Autonomia erkidegoenak, foru aldundienak zein udalenak, hirigintza sozietate guztiek funtzionatu dute lurzoruen birklasifikazioek eta erabilera aldaketek magikoki sortutako gainbalioen logikari esker. Eta azken urteotako krisiarekin eredu horrek hondoa jo duenez, orain kinka larrian dago hirigintza sozietate ugari.\nBilboaldeko Bilbao Ría 2000 ezagunaren desegitea, hain zuzen ere, mahai gainean dago pasa den martxoaren amaieraz geroztik. 1992an sortutako sozietate anonimo publikoak 2015ean itxiko omen ditu ateak, 200 milioi euro inguruko zorra duelako hainbat finantza erakunderekin. Industria lurzoruak birkalifikatzea ez da pagotxa dagoeneko, birkalifikatzailea ondorengo saltzaile bera izan arren, eta, horrenbestez, kudeaketa onaz aspaldi hainbeste harrotzen zirenak buztana hankapean ari dira antolatzen orain sozietate distiratsuaren likidazioa.\nAzken hilabeteotan 21 Zabalgunea elkartearen desegitea ere eskatu da. Gasteizko Udalaren elkartea izan da, ziurrenik, azken hamarkadan Euskal Herri osoan etxebizitza gehien kudeatu dituen hirigintza sozietatea. Azaleratu diren eskandaluak (akats burokratiko batek eragindako 9.000 euroko gastu handipena Arkaiateko babes ofizialeko ia 200 etxebizitzatan, edo sustatzaile pribatu batzuekin batera gauzatutako partzela erosketa ezkutu eta garestiegiak, adibidez) elkartearen gerentzia soilki aldatuz isilarazi nahi izan dira. Horregatik, krisiaren gorrienean gaudela, ez litzateke hain arraroa ere izango 2000. urtean sortutako elkartearen likidazioaren berri laster edukitzea.\nEtorlur ere albiste izan da asteotan. 2004an sortutako Gipuzkoako Foru Aldundiaren sozietate publikoa ixteko zorian omen dago aurreko gobernuak gauzatutako erosketa zalantzagarri batzuen ondoriozko galerak direla eta. Bereziki, 2006an Hernanin erositako 1,86 hektareako lursail batek du errua: 28,6 milioi euro diruz zein gauzaz ordaindu ondoren, badirudi gaur egun partzelak benetan ez dituela 12 milioi baino gehiago balio.\nKrisia izan daiteke errudunetako bat, baina ez bakarra: erosleak ez zuen lursaila tasatu, Herri Kontuen Euskal Epaitegiak 2008ko fiskalizazio txostenean salatu bezala. Harrigarria, gutxienez.\nHori nahikoa ez eta urtarrilean Nafarroako Comptos Ganberak zuzenean iradoki zuen Eguesibarko Andacelay hirigintza sozietate publikoa eta haren bi sozietate mistoak (zertarako, hainbeste sozietate?) desegitea. Udalerriko hirigintza kudeatzeko 2004an abiatutako eredua bera ederki larrutu zuen Ganberaren txostenak, sozietateen afera ongi laburbilduz: «hirigintza eredu hori gardentasun eta kontrol irizpidearen aurkakoa da».\n[Artikulu hau GAUR8n argitaratu zen 2013ko maiatzaren 25ean]\nSailkatugabeak gaur8, hirigintza, politika\nPrevious Article← 14. zenbakia: “Homo turisticus”\nNext ArticleHurrengo bidalketa →


CANNES 2019: Zinema independientearen xumetasuna zazpigarren egunean | Zinema | Pantaila handian\nYou are here: Home ∼ 2019 ∼ May ∼ 21 ∼ CANNES 2019: Zinema independientearen xumetasuna zazpigarren egunean\nBi Urrezko Palmen ondoren, hirugarrenaren bila etorri dira Dardenne anaiak. Ustegabea ez badago ez dute hirugarren hori hartuko belgikarrek. Portugalen aktore britaniar eta frantziarrekin filmatutako pelikularekin lehena jasotzen saiatuko da Ira Sachs estatubatuarra. Baina bere filma ere ez dago kinieletan.\nLuc eta Jean-Pierre Dardenne anaiak Canneseko bihotzekoak dira. 1999an “Rosetta“rekin lehen Urrezko Palma jaso eta hamar urte beranduago, bigarrena, “L’enfant“erekin. Hortaz gain, gidoi onenaren saria eta epaimahaiaren saria jasota dute. Hainbeste maite eta hain ondo funtzionatzen dien gai sozio-politiko bati heldu diote: mutiko baten radikalizazio islamikoa eta adoktrinamendu jihadista.\n“Le Jeune Ahmed”eko fotograma. © Chrsitine Plenus\n13 urte ditu Ahmed (Idir Ben Addi) mutikoak. Belgiar jatorrikoa baina konbertitu den amarekin eta anai-arrebarekin bizi da. Eskolako irakasleak (Myriem Akheddiou) musulmana ere arabiarrera gaur eguneko kanten bidez erakutsi nahi die. Baina imanak herexiatzat jotzen du. Arabierra ikasteko korana ikastea da bidea, bere esanetan. Azkenean denek harrituko duten ekintza egingo du mutikoak, irakasle eta familiaren etsipenerako.\nBruselako eraso jihadisten ondorioz idazten hasi ziren Dardenne anaiak filma. Izuaren sorrera, jatorria euren buruari argitzeko. Nik irakaslearen paperean metafora ikusi dut, Belgikako gizartea beraren, non populazioaren zati garrantzitsua musulmanak diren, metafora. Planteamendu erraza, xumea, ohi bezala trama erraza da jarraitzen. Pelikularen une askotan interesgarria. Pena baina errazegia gertatzen dela, behin eta berriz erabilitako bidetik heldu diotela. Astelehenean Cannesen estreinatu eta asteazkenean helduko da Frantzia osoko zine areotara. Espainian ere banatzailea du.\nIsabelle Huppert erdian prentsaurrekoan eta “Frankie” filmean ere\nAstelehenean bigarrena lehian ekoizle eta zuzendarien artean sortzen ohi diren elkar ulertze horretatik dator. Besteak beste, Cronenberg eta Verhoevenekin lan egin duen Said Ben Said ekoizleak Ira Sachs (“Verano en Brooklyn”) zuzendari estubatuarrarengana hurbildu zen, berarekin lan egin nahi zuela esateko. Eta honek familia opor baten ideia erakutsi zion. Horrela sortu zen “Frankie“ Portugaleko Sintra herrian girotutako eta Canneseko Lehiaketan dagoen filma.\nProtagonista nagusi Isabelle Huppert dugu. Aktore frantziarrak Francoise Clemont aktorea da, Frankie etxekoentzat. Londres, Paris eta New York artean sakabatuta duen senideak eta lagunak bildu nahi ditu Portugaleko herri honetan, etorkizuna lotuta uzteko. Tartean, lehen senarra (Pascal Gregory) eta gaur egunekoa (Brendan Gleeson) eta semea (Jeremie Renier) eta alaba ordea (Vinette Robinson) eta familia. Oso hurbilekoa duen laguna (Marisa Tomei) gonbidatuko du eta hau mutilagunarekin (Greg Kinnear)ekin agertuko da.\nAktore zoragarri guzti horiekin eta hotz utzi nau “Frankie“k. Agian bigarren ikustaldi horietakoa behar den filma da edo agian Isabelle Huppert omnipresentziak zapuzten duen filma bilakatzen delako. Beste aktoreen lan zapuztu, itoko balitu bezala. Ederra une batzutan eszeneratzea baina niri ez dit funtzionatu. Abuztuaren bukaeran iritsiko da Frantziako zine aretoetara.\nIsabelle Huppert eta Jeremie Renier filmaren eszena batean\nZinemaldiaren hasieran ikusi baina komentatu gabe nuen Frantziako bi emakume zuzendarien animazio luzea. Yasmina Khadra idazlearen “Les Hirondelles de Kaboul” moldatu du Zabou Breitman aktore eta zuzendaria, talibanen pean emakumeek sufritutakoa irudietan emateko. Eléa Gobbé-Mévellec gazteak sortu du 2D-n, akuarelan egindako animazioa, animazio ederra esan beharko. Bikote gazte baten piurak kontatzen du filmak. Irakasleak diren senar-emazte gazteak etxean lanik gabe daude, neskak margotzen eta sortzen jarraitzen du, lau pareten artean, gizona publikoan laztandu ezinik eta burka jantzita. Alboan helduago den bikote bat, gartzela zaindari bat eta hiltzorian dagoen emaztea. Animazio izugarri gustatu bait zait, istorioa sinpleegia iruditu. Baina publikoan funtzionatu dezakeen filma da.\n“Les Hirondelles de Kaboul” filmaren fotograma bat\nAsteartean Tarantino fenomenoa, indarrez datorren Bong Joon Ho korearra eta Oliver Laxe galegoaren azkena.\nPosted in Etorkizuneko estreinaldiak, Zinema jaialdiak Tagged "Frankie", "Le Jeune Ahmed", "Les Hirondelles de Kaboul", Brendan Gleeson, Eléa Gobbé-Mévellec, Idir Ben Addi, Ira Sachs, Isabelle Huppert, Jean-Pierre Dardenne, Jérémie Renier, Luc Dardenne, Marisa Tomei, Myriem Akheddiou, Pascal Gregory, Vinette Robinson, Zabou Breitman


Auzitegi Gorenak ez du onartu INDESAk aurkeztutako ABEEaren inguruko helegitea #lortuDugu | LAB SINDIKATUA\nZerbitzu Publikoak Zerbitzu Soziokomunitarioa Auzitegi Gorenak ez du onartu INDESAk aurkeztutako ABEEaren inguruko helegitea #lortuDugu\nJoan den urriaren 18an, Auzitegi Gorenak auto bat kaleratu zuen. Honen bidez, ez du onartzen LABek salatu zuen eta INDESAk, pandemiak eragindako ABEEaren inguruan EAEko Auzitegi Nagusiak emandako epaiaren aurka jarritako kasazio-helegitea. Arabako udalen eta Foru Aldundiaren zerbitzura dagoen enplegu-zentro berezia da INDESA, 347 langile ditu, gizarte-etxe eta beste zentro batzuetan garbiketa-lanak eta bestelako lorezaintza-lanak ere egiten dituztenak.\n2020ko martxoaren 31n, Covid- 19aren pandemiak eragindako alarma-egoera deklaratu ondoren, enpresak Ezinbesteko ABEEa aurkeztu zuen, Arabako zentro guztietako 347 langileei eragiten ziena.\nLAB sindikatuak salatu zuen Gasteizko Udalarekin eta Arabako Foru Aldundiarekin Gomendioak edo Mandatuak egiten dituzten langile guztiek egiten dituztela garbiketa-lanak gizarte-etxeetan eta beste zentro batzuetan, bai eta lorezaintza-lanak ere. Ez lirateke enpresak egindako ezinbesteko ABEEaren barruan egon beharko, Sektore Publikoko Kontratazioaren Legea urratzen baitu honek.\nGasteizko Lan Arloko 2. Epaitegian hasitako prozesu juridiko luze baten ondoren, non enpresaren ABEEa abalatu zen, eta, horren aurrean, LABek helegitea jarri zuen Euskal Autonomia Erkidegoko Auzitegi Nagusian; azken honek, 2020ko azaroan, baliogabetzat jo zuen ABEEa. Hala ere, enpresak helegitea jarri zuen Auzitegi Gorenean, eta horrek, azkenean, amaiera eman dio prozesu luze honi, helegitea ez onartuz eta ABEEa baliogabetzat joz.\nOndorioz, INDESAk SEPEri ordaindu beharko dizkio (hau ere eskariari atxiki zitzaion) gomendioei atxikitako langileei ordaindutako langabezia-prestazioak, eta, aldi berean, eraginpeko kontzeptuen aldea (oporrak, aparteko ordainsariak, etab.) ordaindu beharko die langileei, eta dagozkion kotizazioak erregularizatu beharko ditu.\nINDESA Arabako Udalen eta Foru Aldundiaren zerbitzura dagoen enplegu-zentro berezia dela kontuan hartuta, epai honek garrantzia handia du LAB sindikatuarentzat eta langileentzat.


Hizkuntza Biziberritzeko Estrategiak Aditu Titulua — Profesionalentzako prestakuntza\nHizkuntza Biziberritzeko Estrategiak Aditu Titulua\nHizkuntza Biziberritzeko Estrategiak Aditu Titulu honek eskaini nahi ditu baliabideak sendotzeko eta bideragarri egiteko Hegoaldeko hizkuntza eta identitate gutxituen berreskurapena.\nHizkuntza eta identitateen berreskuratze prozesuen errealitate eta erronken inguruan gogoeta egitea.\nSoziolinguistikaren inguruko formakuntza eskaini eta hizkuntzen berreskurapenerako estrategietan sakontzea, hezkuntza, hedabide, corpus, kultur ekoizpen, hizkuntza politika, eta beste hainbat esparrutan.\nKurtsoko partaideen artean eta euskalgintzan diharduten eragileen artean esperientziak partekatzea.\nHegoaldeko jatorrizko hizkuntzak berreskuratzeko ekimenen errealitatea Euskal Herriko euskalgintzako eragileei hurbiltzea.\nKomunitateetan bertan aurrera eramateko hizkuntzen berreskurapenerako proiektuak sortzea eta garatzea.\nAditu titulu hau ondoko kolektiboei dago nagusiki zuzendua:\nAlor ezberdinetan hizkuntza eta identitate berreskuratze prozesuak garatzen ari diren mugimendu zein erakunde publiko eta pribatuetako ordezkariei.\nHizkuntza eta identitate berreskuratze ekimenak bultzatzen eta indartzen lan egiten duten erakundeetako kideei.\nMateria bakoitzak zehaztutako helburuen araberako planteamendu metodologikoa izango du. Aldi berean, gradu-ondoaren helburu orokorrari begira, materiatik haratago doazen elementuak ere txertatu dira metodologian:\nKlaseak. Irakasle adituek eskainitako klase teoriko – praktikoak egongo dira. Klasean landutakoa osatzeko esperientzia erreferenteak bisitatuko dira eta hizkuntza berreskurapenean zein identitate alorrean arituak diren pertsonen testigantzak eskainiko dira.\nGogoeta eta trukerako mintegiak. Espazio honetan gai ezberdinen inguruko gogoeta eta eztabaidak bultzatuko dira, eta Euskal Herriko eta Hegoaldeko esperientzien trukea bultzatzetik haratago, Hegoaldeko esperientzien arteko trukea bultzatzeko esfortzua egingo da.\nKurtsoaren dinamika autoeratua. Ikasleek elkarbizitzarako espazioa zein formazioaz erlazionatutako hainbat esparru kudeatu beharko dituzte. Helburu indibidual eta kolektiboak zehaztuz, ardurak bereganatuz, sortutako dinamika eta emaitzak ebaluatuz… kurtsoa ere autoeraketa esperientzia bat izatea bultzatuko da.\nGraduondoa bi urtean behin eskaintzen da (2011, 2013, 2015…).\nIrakasle lanetan Mondragon Unibertsitateko Humanitate eta Hezkuntza Zientzia Fakultateko irakasleek jardungo dute nagusiki, baina irakasle zein tutore lanetan, beste erakunde batzuetako profesionalek ere parte hartuko dute: Garabide Elkartekoek, Unesco Katedrakoek, Soziolinguistika Klusterrekoek, eta azken hirurogei urteotan euskalgintzan lanean jardun duten hainbat aditu eta arituk.\nHumanitate eta Hezkuntza Zientzia Fakultateak eta Garabide Elkarteak elkarlanean eskaintzen dute aditu titulu hau.\nPlanteatutako helburuak lortzeko proiektua tresna garrantzitsua izango da. Ikasle bakoitzak gradu-ondoan zehar haien komunitatean txertatzen den hizkuntza biziberritzeko ekimen baterako proiektu bat landu beharko du. Horretarako ikasgaietan landutako edukiak modu praktiko baten proiektuan aplikatu beharko ditu, beti ere adituen tutoretzapean. Proiektuak jatorrizko herrialdetara itzultzean amaitu eta entregatuko dituzte.\nGraduondoa egiteko 18 beka eskaintzen dira (lortutako diru-laguntzaren arabera, matrikularen zati bat ordaindu beharko dute ikasleek).\nEuskal kulturgintzaren transmisioan aditu titulua (EKT)\nHerrigintzaren berrikuntzan aditu titulua


Naicako haitzuloa - Wikipedia, entziklopedia askea.\nMexikoko estatu Chihuahua\nLocality of Mexico Naica\nNaicako haitzuloa, baita ere Kristaleen haitzuloa, Mexikoko Naica herrian dagoen haitzulo ospetsua da. Naicaco Saucillo udalean dago, Chihuahua estatuan. Lur azpian Naicako meatzearekin konektatuta dago; azken horretatik berun, zink eta zilar ateratzen da. Bere ospea batez ere selenitako (igeltsu, CaSO4·2 H2O) kristal erraldoien ondorioz dator. Kristal horiek batez ere kamara nagusian biltzen dira eta batzuk naturan aurkitutako kristal handienak dira.\nLeizean orain arte aurkitutako kristal handienak 12 metroko luzera du eta 4 metro diametrokoa; bere pisua 55 tonakoa da. Haitzuloa oso beroa da: tenperatura 58° ingurukoa da; halaber, hezetasun maila ere oso altua da, %90-%99 tartekoa. Bero eta baldintza horiek direla eta, leizea esploratu gabe dago: barruan sartzeko ikerlariek babesa bereziak erabili behar dituzte eta ezin da hamar muinutu baino gehiago bertan egon.\nHaitzuloa Eloy eta Javier Delgado anaiek aurkitu zuten, 2000.urteko apirilean. Delgado anaiak mehatzariak dira. Ondoren, leizea ikertzeko zientzilari talde batek «Naica Proeiktua» sortu zuten. Publikoa ezin da leizean sartu.\nNaicatik ateratako Anhidrita puska bat.\n(Ingelesez):Naicako lezeari buruzko webgunea.\nChihuahua estatuko geografia


EDAR ELEFANTEA A-Passioni Retinol Krema - 30ml | Beautyshop.ie\nA-Passioni Retinol Krema ELEFANTE EDARIA - 30ml\nHasiera / Edertasunik gabeko edertasuna / A-Passioni Retinol Krema ELEFANTE EDARIA - 30ml\nMarka: TANTA ELEFANTEA\nErabilgarritasuna: 950 Badago\nAzpitotala: € 68.95\nSeguruenik inoizko larruazala zainduena, Mozkor Elefanteak merezi du - eta gero batzuk ... Tiffany Masterson-ek sortu zuen, nahi zuena toxinen etenaldia eta "Susmagarria 6" (olio esentzialak, alkoholak lehortzeko, silikona eta produktu kimikoak). pantailak, usainak / koloratzaileak eta SLS) marka honek osotasun berri bat sortu du ...\nSeguruenik inoizko larruazala zainduena, Mozkor Elefanteak merezi du - eta gero batzuk ... Tiffany Masterson-ek sortu zuen, nahi zuena toxinen etenaldia eta "Susmagarria 6" (olio esentzialak, alkoholak lehortzeko, silikona eta produktu kimikoak). pantailak, lurrintasunak / koloratzaileak eta SLS) marka honek kategoria berri bat sortu du edertasun espazioan: "Garbi-klinikoa".\nMozkorretako Elefante Devotaren askoren otoitzei erantzunez, silikonarik gabeko formulazio eroso honek% 1 erretinola dauka, pasio-frutak, abrikotak, kale eta neguko gerezi laburpenak, baita peptidoak eta gantz azidoak ere. Larruazala berritzea poliki-poliki sustatuz eta kolagenoaren ekoizpena bultzatuz, superkargatutako krema honek lerro finen eta orban ilunen itxura minimizatzen du, itxura sanoa duen azala agerian uzteko.


Udazkena berez ederra da; neguaren bildurra du txarrena. Santakurutz eta Andra Mari urrikoa dira herritako jaialdi hondarrak. Ehiztari guzien uzta, uso-pasakoa. Gero, lertxunak eta elurra.\nUdargi inguruan badira feri egunak. Denbora txarra ekartzen omen dute. Eskaletatik ezagutzen ditut nik feriak. Argitu orduko —orai berandu argitzen du—, bazen zaldabai eta kriskitin hotsa kaletan. Batek jo ta biak dantza, sasoi oneko neskak anka aztalerainoko gonetan. Leiho asko ireki da, han hemenka; zirritutik begiratu ta berriz bultza. Jituak.\nUrteroko kanta. Egaztiak bezala, hauek ere badute beren pasa. Zoaz nundik nora joaten diren; baina, ferietarako plazan. Hemezortzi bat urte izango du dantzariak. Motots beltza ta begi zorrotzak, ilundura pixka baten ikatz sua darioten begiak. Txakurrik ere ez zaie atera aurten bidera; atari zulotatik egiten diete zaunka. Belarritako zintzirrin haundiak, ilargiak musuka beltzatutako larru gainean. Herriari itzulia eman da, egin dute berena; atzetik etorriko dira, haurrak galtzarpean dituztela, ama haundiak.\nEta aitaren bat edo beste ere bai. Apaizarengana izana da bezperatik denen aitona. Ilobatxoa bataiatu nahi luke herrian. Apaizak badaki elizkizun hoien berri eta aurrerabide haundirik eman gabe eutsi nahi dio.\n—Nun jaio da haurra?\n—Zenbat denbora du?\n—Eta ez al duzue bide guzian beste elizarik topatu?\n—Herriz-herri gabiltz, badakizu! Beheretik gatoz eta aitatxi amatxiak ipar-aldetik etortzekoak ziren; hain zuzen, hementxe dugu barda elkar ikusi. Egun haundia da guretzat.\nItxura gaiztoko sonbela darama buruan. Iruzki askoren garrak jana dio, oihal ala larru zer den ere, berria zeneko antza ta kolore guzia. Koipe legunaren argia badu, zartain barneak bezala. Bataio aurretik ikastoroa egin behar izaten dela, adierazi dio apezak; eta gero, jai egun ala festa bururen bateko mezan bataiatu. Beraz, denbora behar.\n—Gaur hemen eta bihar ez jakin nun, hala da gure bizia. Nola egon hainbeste denboran! Lehen-bait-lehen nahi genuke; bihar baino ere gaur hobe...\nAlferrik zela ikusirik, diosola egin eta barnera sartu da apaiza. Bai gizona ere atzetik. Lan-gelako ataria ireki orduko nun ikutzen dion besagaina:\n—Barkatu! Barne hortan nahi nuke zurekin mintzatu...\nHau dena, atzoko gertakizuna. Gaur jende txikien aldi da. Lau bost izanak dira atari joka. Zerbait hartu orduko beren amengana joaten dira lasterka: lursagar, tipula eta tomete gorriren bat edo beste da haien esku saretan ikusten den guzia. Garai batean ogia ematen zieten etxetan, baina orai ez dute hain gogotik hartzen. Katilu bat esne nahiago dute.\nApaizari bere gelan sartu zitzaion gizonak duro ziderrak baino aurpegi gehiago zuen. Zazpi urteko mutiko begi urdin bat zekarren berekin. Txakur txikia bezala zetorkion ixilik. Baimena eskatzeko lanik gabe sartu ta eseri egin zen nere mahai aurrean. Lau hortz ihaundi, ori bezain makalak, erakusten zituen hitz egitean. Haurra zuti gelditu zen, eta apaiza aurrez aurre mahairen beste aldean.\n—Zer duzu besterik, orai? galdetu dio eliz-gizonak.\n—Ez; besterik ezer. Bataioa...\n—Ezin dut; entzun duzu.\n—Ezin? Nahi ez duzulako. Ur xorta baten joan etorria ez da hainbesteko lana... (begi keinu eta imintzio gordinarekin esan ditu azken hitzak).\n—Ez noski; lana bezala, bataiatzea ez da lan haundia. Hori besterik ez balitz?\n—Aizu! Fededuna naiz; horregatik nator zuregana (larruzkoa izan nahi zuen diru zorro batetik zerbait atera eta luzatu dio, eliz-baimen guzien giltzarria izan balu bezain jabe. Paulo seigarren Aita Santua eta Atenagoras besarkatu zireneko irudia zen).\n—Eta horrekin zer esan nahi didazu?\n—Ez dizut nik ukatzen. Beharbada nik baino gehiago, Jainkoaren aurrean. Eta zer gehiago?\nApaizaren erantzunak itxaropen berria eman dio; harek baino fede gehiago izan lezakeela jakitea ez zaio gaizki iduritu. Hauxe da bere katexima guzien kontu emateko garaia:\n—Goizetan Adan ta Eba-ri beti egiten diot otoitz.\n—Adan ta Ebari esan duzu?\n—Bai, bai; jainko maiteari...\nBerek herriz herri daramaten jostagarria datorkit gogora. Hartzak hil dira, ximinorik ez dute; ahuntza baizik ez zaie gelditzen, eta hura zahartua; eskilera labur batzuk igotzen besterik es daki gaixoak. Baina, komediantak dira. Jostagarrian baino komedia gehiago badute beren bizian. Ez die apaizak Adan ta Ebaz ezer esan.\n—Hain kristau jatorra zeranez Jainkozaletasuna erakutsiko diezu seme alabei?\n—Kristau ikasgaien berri badakien galdetu dio mutikoari.\n—Ez! Ez dakit zer den... erantzun du haurrak aitari begiratu sakon bat egin ondorean.\n—Oso txikia da! esan du aitak. Bestea izan balitz! Zaharrenak dena badaki.\n—Otoitzean jakinen duzu! Ia «Gure Aita» badakizun?\n—Ez; ez dut ikasi.\nNunbaiteko hizkuntza arrotzean zerbait esan dio aitak. Ez dakit haurrak ulertu ote dion; ez zuen iduri. Gero apaizari:\n—Geure hizkuntzan badaki.\n—Adan ta Ebarena?\nMihiaz bezala jakintzaz jantzia balitz! Zinezko komedianta.\nSeme txikiarekin ez zaizkio gauzak berak nahi bezala atera, eta ongi gelditzeko gogoa erakusten du.\nSeme zaharrenarekin ditu orai kontuak:\n—Nahiago nuen hemen egon balitz! Apaiz ikasten egona da...\nApaizgai zure semea?\n—Bai. Eta lanbide hortan oso aurreraturik zegoen. Jainko gaietan trebea da.\n—Nun eskolatu zen?\n—Mutriku-n. Badakizu nun dagon? Apaiz sail bat bada han eta nere semea beti haiekin zebilen. Denetarik egiten zien, eta ongi! Ez geuria delako baina, asko balio du.\n—Meza ematen zuen?\n—Ia, ia, bai.\n—Idazten ere badaki?\n—Nik uste baietz.\n—Hamazazpi. Ahaleginak egin zizkioten han geldiarazten.\n—Eta ez zen gelditu?\n—Nola! Guk ere jan behar, badakizu? Bera. da gure tropan soinularia, eta hori gabe ezin...\n—Eta seme apaiza zeurekin izanez neragana zatoz haurra bataiatzera? Ez behintzat inori esan.\n—Apaiza, apaiza... —erantzun dio orduan, zer esan ez dakienaren irri maltzurrarekin—; baina, helduko zen jarraitu balu.\nUrarekin ez du ezer atera, apaizari ordu bat osoa galarazi ondorean. Lehenbiziko aldiz lotsaren antzeko zerbait senditzen hasia da eta ez daki harira nola joan. Azkenean biderik motzena hartu du:\n—Laguntzaren bat emango bazenit! Gaurkoarekin zortzigarren eguna bada, inola gure teatro txikia egiteko biderik izan ez duguna.\n—Hemen bezain gaizki eginez ez zaizu katurik ere joango.\nGaurkorik ez zaio eliz-artzainari inoiz gertatu. Berez husturik bezala egon da gizon arrotzari entzuten. Hain gauza harrigarriak ateratzen zizkion! Bi aldiz eraman ditu eskuak burura, bakarrik gelditu delarik. «Ez da gauazko ametsa izan —zion bere baitan—, esnaturik nago; eta neke saparen erredura izateko ere, goiza da.» Danbolin, zaldabai eta kriskitin guziak ixilduak dira karrikan. Bezperako gizona bakarrik du gogoan.\nBarregura ematen dio, alde batetik; baino, irri egiteko kemenik gabe gelditu da. Hautsia. Jarralkia ta bera lurrarekin dardaratu, eta, leze baten aho zuloan sostengurik gabe bezala, bere jakintza guzien orma zabalak batbatean lurrera etorri dira. Hutsaren labe mutua ikusi du gizonaren barnean.\nEntzundakoak erreberrituaz, nolabeiteko jainkozaletasuna aitortzen zuen bere hortz makalak erakutsita: goizeko otoitza, Paulo seigarrenaren argazkia, ilobaren bataioa. Ogibide bezala?\nHori bai; gauza jakingarria agertu dio apaizari ahuntz zaharraren nagusi beltzak: Adan ta Ebaren sinesmena. Hitz hutsak, beharbada, haren ahoan; baina, komediaz betetako gizon baten egia. Bere biziko urak, harri ta malkor guzien kontra jotariko gizasemea, lehenbiziko Adan zenaren mailan gelditu da baztartua. Bigarren Adan eta gizon berriaren argirik ez du bihotzean. Gaua da, ilargiz asetako gizonaren ariman.


Residencia Txurdinagabarri - sindicato ESK sindikatua\n2022 martxoak 21\nTxurdinagabarri egoitzako langileen egoera jasanezina da eta egoera hori aldatzeko mobilizazioen beharra ikusten dugu.\n« Txurdinagabarri egoitzan ez dira gehitu ez langileak, ez erizaintzako gutxieneko langileak »\nEnpresa-batzordean gauden ELA, LAB eta ESK sindikatu-atalak, Bilboko Txurdinagabarri egoitzako zuzendaritzak eramaten gaituen bidetik jasanezina da. Zuzendaritza hau gure lan-baldintzekin eta eman behar dituen zerbitzuekin jolasten ari da.\nBaldintza txarrak Txurdinagabarri Egoitzan\nLan-kargek gora egiten digute, lanpostu guztiak ez baitaude beteta; txanda-lerro osoak bete gabe daude, eta solairu bakoitzeko langile eta erdi falta dira. Gainera, baja medikoan edo beste edozein baimenetan dauden langileak ez dituzte betetzen.\nHorrek eragina du gugan, baina, ezin bestela izan, gure adinekoei ematen zaien zerbitzuan ere: dutxak murriztuz, ez dira errespetatzen altxatzeko orduak, zaintza-premia handienak dituzten erabiltzaileen kopurua handitu egin da, baina ez dira gehitu ez langileak, ezta erizaintzako gutxieneko langileak ere. Eta ez da hemen amaitzen, zentroko gerentearen erantzun txarrak jasotzen ditugu etengabe.\nMobilizazioak baldintza duinen alde\nBaldintza duinetan lan egitea eta zuzendaritzak neurri zehatzak har ditzala lanpostu guztiak betetzea eskatzen dugu. Plantillako langileen kopurua handitu behar dute, plantillari egonkortasuna eman behar diote, lanaldi osoko kontratu mugagabeak eginez eta enpresaren jarrera txarra bertan behera utziz.\nHorregatik, martxoaren 24an 17:00etatik 18:00etara Txurdinagabarri Egoitzaren aurrean antolatu dugun kontzentrazioan parte hartzera animatzen zaituztegu.\nBatasunak indartzen gaitu.\nLan Ikuskaritzak Ambulancias La Pau zigortu egin du\nLan Ikuskaritzak HSSko anbulantziak (Osakidetzak, Ambulancias La Pau bitartez Araban azpikontratatutako enpresa) zigortu egin du langileen ordezkaritzari informazioa emateko betebeharrak…\tIrakurri\nZer gertatzen ari da BetiOn telelaguntza zerbitzuan?\nBetiOn zerbitzuaren lizitazio-agiriak laster egingo direnez, langileek ekarpen hauek egiten dituzte zerbitzuaren kalitatea eta lan-baldintza duinak bermatzeko, enpresa pribatuaren onurei…\tIrakurri\nPasaiako Etxez Etxeko Laguntza Zerbitzuko langileak greban\nEULEN enpresa Pasaiako Udalak zerbitzu horretarako handitu zuen diru guztiarekin geratu da; bitartean, langileok baldintza txarrak ditugu eta beste sektore…\tIrakurri


EMO amaituta, Industria eta teknologia Goi-Bilera hasi da gaur Bilbon — IMH\nEMO amaituta, Industria eta teknologia Goi-Bilera hasi da gaur Bilbon\n2011/09/27 00:00:00 GMT+2\nEMO amaituta, Industria eta teknologia Goi-Bilera hasi da gaur Bilbon AFMko enpresek erakustaldi indartsu eta lehiakorra egin dute Hannoverren ospatu berri den makina erremintaren topatekan. EMO azokan bertan aurkeztu zuten 27. BIEMH edizioa. https://www.imh.eus/eu/albisteak/emo-amaituta-goi-bilera-industrial-eta-teknologikoa-hasi-da-gaur-bilbon https://www.imh.eus/eu/albisteak/emo-amaituta-goi-bilera-industrial-eta-teknologikoa-hasi-da-gaur-bilbon/@@download/image/11_orokorra_emo.jpg\nAFMko enpresek erakustaldi indartsu eta lehiakorra egin dute Hannoverren ospatu berri den makina erremintaren topatekan. EMO azokan bertan aurkeztu zuten 27. BIEMH edizioa.\nIMHko ordezkaritza batek bisitatu du joan den astean burutu den Alemaniako Makina Erremintaren azoka entzutetsua. Alde batetik, gure ordezkariek, Gipuzkoako Foru Aldundiko Jon Peli Uriguen Berrikuntza Diputatu eta Oskar Usetxi Zuzendariarekin batera egin zuten AFMk antolatutako bisita, non IMHrentzat estrategikoak diren Asmaola eta Txandakako Ingeniaritzaren titulu berriaren garapena partekatu zituzten. Bestalde, azokan parte hartu duten prestakuntza arloko Alemaniako erakundeekin elkarrizketatu ziren, elkarrekin sor daitezkeen kolaborazio aukerak aztertzeko.\nEMO azoka baliatuta, AFMko Koldo Arandia Presidenteak eta Mª Carmen Gorostiza BIEMHeko Zuzendariak aurkeztu zuten Bilboko 27. makina erreminaren BIEMH azoka, 2012ko maiatzaren 28tik ekainaren 2a bitartean ospatuko dena.\nBestalde, gaur inauguratu da Industria eta Teknologiaren Goi-Bilera Bilboko BECen, barruan azpikontratazio, Trasmet eta Automatizazio atalak dituena, eta irailaren 30a arte izango da bisitagai. Fabrikazio prozesuekin zerikusia duten 888 firmek aurkeztuko dituzte beraien berrikuntzak sektore anitzeko erakustaldi honetan.


Pablo Tillac - Wikipedia, entziklopedia askea.\nAngulema, 1880ko apirilaren 14a\nKanbo, 1969ko urriaren 15a (89 urte)\nmargolaria eta domina-egilea\nPablo Tillac, jatorrizko izenaz Jean-Paul Tillac (Angulema, Okzitania, 1880ko apirilaren 14a – Kanbo, Lapurdi, 1969ko urriaren 15a) margolaria, grabatzailea, akuaforte-egilea eta ilustratzailea izan zen, bizitza eta lana gehienbat Euskal Herrian egin zituena, Lapurdin zehazki, non 1918tik bizi izan baitzen.\n1.2 Munduan zehar\n1.3 Lapurdin egonkortu\n2 Bere obra eta Euskal Herria\n2.1 Ilustratzaile erreferentziala\n3 Milaka lan non\nJean-Paul Tillacek, Anguleman jaioa, amaren partetik aitona euskalduna zuen. Parisko Arte Ederretako Eskolan egin zituen ikasketak, han Jean-Léon Gérôme, Fernand Cormon, Jacquet, Waltner et Oscar Roty irakasle izanik. Garai hartatik Jardin des Plantes delako animaliez zein giza-figurez edo gai arkitektoniko eta etnografikoez egin zituen marrazki ugariak gorde dira.\n1903tik 1910era Erresuma Batua, New York, Kuba eta abarrerako bidaiak egin zituen. Texasen marrazketa eskolak eman zituen eta gero Ingalaterrara joan. 1911n Europara itzuli zen; hala ere, ez zen geldirik egon, eta Euskal Herriko zenbait lekutara (Bilbo tartean), Bartzelona nahiz Elxa (Katalan Herriak), eta Madrila (han Zuloaga ezagutu zuen) edota Toledora bidaiak eta egonaldiak egin zituen, beti «exotismoa»ren bila. Obra anitz egin zuen leku haiek inspiratuta; leku horietako zenbaitetara askoz geroago itzuliko zen, eta adibidez Madrilen zen Espainiako Gerra Zibila hasi zenean, eta horri buruzko serie bat du.\n1914an, Tillacen irudiak aldizkari batzuetan (La Esfera, The studio) agertzen hasiak zirenean, gerrarako deitu zuten. Poitou eskualdean izan zen, eta han tropa kolonial asko zegoenez «exotismo» ildoari segida eman zion.\nLapurdin egonkortu[aldatu | aldatu iturburu kodea]\n1919an behin-behinekoz, eta geroago, 33 urterekin, behin betiko, bizileku Kanbo (Lapurdi) aukeratu zuen; han bere amarekin eta Henri anaiarekin bildu zen.\nEuropako herri zahar honekiko lotura afektiboez gain material exotikoaren bilaketa horrek ere bultzatuko du; artista, idazle, bidaiariz... betetako Biarritz eta denbora batez bizitokia izan zuen Donostiarekiko hurbiltasuna. Hala ere luxuzko turismoaren munduarekin batu beharrean tokiko gune euskaltzale edo kulturalekin lotzea aukeratu zuen: Baionako Euskal Museoa, Société des Sciences, Lettres et Arts de Bayonne, Gure Herria eta Eusko Yakintza aldizkariak... Eusko Ikaskuntzako kidea ere izan zen.\nUrteak igarota, Kanbon zelarik, nazien okupazioko garaia ere sufritu behar izan zuen, eta horretaz artelanak egin zituen.\nBere obra eta Euskal Herria[aldatu | aldatu iturburu kodea]\nEuskal, iberiar eta greko-latindar kulturekin zaletu zen. Erudizio handia zuen, eta frantsesaz gain beste hainbat hizkuntzatan trebatu zen: arabiera, greziera, ingelesa, hebreera, espainiera eta euskara ere bai.\nEuskal Herria ikuspegi guztietatik aztertu zuen: bizitzako eszenak, giza-portaerak, jaiak, sorginkeria, arrantza, lekuak, monumentuak, merkatuak, pilota, taberna... Horretan benetako maisua izan zen; dokumentu etnografikotzat jo daitezke. Beste aldetik artikulu etnografikoak eta horren gaineko hitzaldiak eman zituen.\nDiasporarekin harremanak izateko ere aukera izan zuen, eta 1947an Tillacen lanekin bi erakusketa antolatu ziren Buenos Airesko Centro Vasco Francés egoitzan.\nIlustratzaile erreferentziala[aldatu | aldatu iturburu kodea]\nHainbeste libururen ilustrazioak egin izan ditu; Parisko argitaletxe batzuentzat ere aritu zen arren (Jack Londonen obrak adibidez ilustratuz), Euskal Herrian edo Euskal Herriaz oso ekoizpen aipagarria egin zuen. Lan hauek nabarmentzen dira:\nRamuntcho liburuari eginikoak, Parisko Henri Cyral etxearen enkarguz.\nJean Barbier abadearen 1930eko Légendes du Pays basque d'après la tradition tituludunari eginikoa.\nEspainiako Gerra Zibila baino lehenagoko urteetan Bernardo Estornés Lasak enkargatutako gai historiko-legendarioei buruzko azal eta ilustrazio-sorta: Historia de la monja alférez, Sancho Garcés, Narraciones baskas, Don García Almorabid, El coronel Villalba, El último tamborilero de Erraondo, El bardo de Itzaltzu, Los consejos de tiempos pasados, La cieguecita del puente, Contrastes eta abar.\nAzkueren Euskalerriaren Yakintza (Espasa, 1935-1936) obrak ere Tillacen ilustrazioak izan zituen, eta Libro de Oro de la Patria (1935) izeneko luxuzko lanean Tillacen lanen selekzio bat dago.\nHurrengo urteetan ere liburu ugariri egingo zizkien marrazkiak: Corsaires basques et bayonnais (Pierre Rectoranena), Visages du Pays Basque obra kolektiboa...\nClaude Dendaletchek, 2000n Bordeleko Aubéron etxearekin argitaratu zuen Pays basque. Les sorcières de Zugarramurdi liburuan, Pablo Tillacen ilustrazioak ipini zituen.\nMilaka lan non[aldatu | aldatu iturburu kodea]\nBere artelanen zati handi bat Tillac bizi zelarik Baionako Euskal Museora bideratu zen. Beste batzuk, hil eta gero Kanbora joan zen. Neurriz kanpo oparoa, askotan gertatu bezala bera bizirik zela apenas saltzen zituen obrak (neurri handi batean bere borondatez), baina hil ostean zenbait enkante masibo antolatu dira, eta beraz esku pribatuetan daude gehienak gaur egun.\nDonostiako San Telmo museoan eta Auñamendi argitaletxean ere badira Tillacen lan batzuk.\nKanboko Herriko Etxea 1.600 bat lanen jabe da, eta Baionako Euskal Museoa 500 ingururena, baina hala ere alde handiz familia da obrarik gehienen jabea: 4000 bat zituzten, 2007an enkantean ateratzen hasi baino lehen.\n(Gaztelaniaz) José María Unsain Azpiroz: Tillac, San Telmo museoa, Donostia, 1991 , 166 or.\n(Frantsesez) Claude Dendaletche: Pablo Tillac, traqueur d’images. 1897 – 1969. Paris, New York, Madrid, Euskal Herria-Pays Basque. Elkarlanean, Baiona - Donostia, 1999.\n↑ Gers departamenduan bada Tillac izena duen herri bat, Tilhac okzitaniera arautuan. Anekdotarako, artista honek badu koadro bat "Tillak" izenez sinatua.\n↑ (Gaztelaniaz) «Jean Paul Tillac: Ilustrador de libros», Auñamendi Eusko Entziklopedia.\n↑ (Frantsesez) «Le grand déballage exceptionnel de Pablo Tillac», Euskal Herriko Kazeta, 2006-11-23.\n↑ (Frantsesez) «Pablo Tillac a la cote», Euskal Herriko Kazeta, 2006-1-15.\n↑ «Pablo Tillacen arte ondarea sakabanatzen ari da pixkanaka», Gaur8, 2007-06-16.\nNora ARBELBIDE: «Pablo Tillacek tailerrean atxiki zituen 400 obra salgai enkantean», Berria. 2007-06-21.\n«Jean Paul Tillac, irudi-harrapatzailea»[Betiko hautsitako esteka], HABE aldizkaria.\n(Gaztelaniaz) «Jean Paul Tillac», Auñamendi Eusko Entziklopedia.\nISNI: 0000 0000 5951 2933\nBNF: 144423712 (data)\nTabakalera ID: 63833\nOrriaren azken aldaketa: 26 martxoa 2021, 14:43.


Amorruaren edertasuna — dantzan.eus\nHemen zaude: Hasiera › Hemeroteka › Amorruaren edertasuna\nJulian Aristegi 1936ko urriaren 28an fusilatu zuten Francoren aldeko militarrek, Hernaniko hilerriko kanpoaldeko horma baten aurka. Urte hartako urri eta azaroan Donostia inguruko beste 200 pertsona fusilatu zituzten, agiri edo euren nortasunaren inguruko argibiderik utzi gabe. «200 familia elbarrituta eta ezjakintasunean utzi zituzten. Ezina eta amorru gordea islatu nahi izan ditut». Mikel Aristegi dantzari eta koreografoaren hitzak dira (Donostia, 1969), Ezustekoa (Unerwartet) lana deskribatzen ari dela. Dantzariak bere aitona eta beste fusilatuak omendu nahi izan ditu, eta, horretarako, 2006an Hernanin estreinaturiko izen bereko ikuskizun laburrean oinarritu da, gaia luzeago garatuz. Lan berria larunbatean taularatuko du aurrenekoz, Donostiako Antzoki Zaharrean, eta beste emanaldi bat egingo du igandean.\nEzustekoa-ren aurreko bertsioa txiki gelditu zitzaion Aristegiri. Behin taularatu zuen Hernaniko kultur etxean, eta lau aldiz Txillida Leku museoan. Hogei minutu inguruko lana zen, eta bere aitaren hitzak zituen lagun. «Lanak, baina, potentzial handiagoa zuela iruditu zitzaidan, ordubeteko ikuskizun landuago bat egiteko modukoa», azaldu du dantzari eta koreografoak. Bertsio berrian, Aristegiren aita ez da fisikoki ageri, bai ordea irudi bezala, proiekzio batean. Zuzendariaren alboan beste hiru dantzarik hartzen dute parte: Eneko Gilek, Lara Martellik eta Matthew Morrisek. Bertsio laburrean Aristegik betetzen zituen ia rol guztiak.\nLanak hamahiru eszena ditu, eta Aristegiren aitonaren fusilamendua eta haren eraginak kontatzen ditu. Fusilatu aurreko bizia, atxiloketa, borreroaren hausnarketa, fusilamendua bera, emaztearen atsekabea, alarguna, bilobaren ikerketak... Lana Jose Mari Aristegi Mikelen aitak idatzitako olerki batekin bukatzen da. «Testua ageri den une bakarra da, aitona hil eta 65 urtera aitak idatzitako gutuna. Dantza-antzerkia da, baina dialogo guztiak dantzaren bitartez garatzen dira. Estetikari dagokionez, berriz, dantza garaikidea da».\nAristegik atzera begiratu du bere familiaren oroitzapenak arakatzeko, eta urteetan gordetako sentimenduak dantzan agertzen saiatu da. «Emozioen estetika aurkitzen saiatu naiz, gordetako amorrua polita izan dadin lortzen. Drama ilun eta itxi horren barruan zerbait polita aurkitu nahi izan dut». Koregrafoak emozioen garrantzia nabarmendu du: kide bat galdu duen familiaren atsekabea, norbait hiltzera behartuta dagoen guardia zibila, alargunaren bizia... Azken pertsona horrek -«nire amamak», zehaztu du- dramari kontrapuntua jartzen lagundu dio. «Amorrua gorde eta irentsi zuen, nire aita eta beste lau seme-alabak bakean hezi nahi zituelako. Seme alabek lana arintzen dute, ikuspuntu tolesgabea dira, drama jasan arren aurrera arazorik gabe jarrai dezaketenak».\nPertsonaiak lehen pertsonan izendatzen baditu ere -«nire aita, izeba Marikarmen, aitona...»-, hotz mintzo da Aristegi. Bere baitan bildu behar izan du lana perspektibaz aztertu eta zuzentzeko. Entsegu bakoitzean eta bereziki Txillida Lekuko emanaldietan hunkitu egin dela aitortu du, kideek antzezten dituzten rolak bere sendikoak direlako, baina zuzendari lanak urruntzera behartu du. «Barne borroka bat izan da, nire emozioetatik urrundu behar izan dut ikuskizuna findu, kontrolatu eta egitura aztertzen jarraitzeko».\nLanak ez du helburu moral jakinik, Aristegik ez du ikuslearen kontzientzia astintzeko asmo berezirik. «Gertakariak nolakoak izan ziren kontatu nahi dut, eta belaunaldi berriek ezagut ditzatela, jabetu eta berriz gerta ez daitezen. Baina hori oso mezu unibertsala da, eta ez dut sakondu nahi». Lanak epaiketarik ere ez du egiten, narrazio hutsa da, autoreak ez duelako inor salatzeko asmorik. «Ez dut inor erruduntzat edo errugabetzat jo izan nahi».


Aldarrikapen eguna Irunen\nNabarmena izan da greba orokorraren eragina gaur Irunen. Hiriko industrialde nagusian, Landetxakoan, apenas egon den mugimendurik. Itxita ikusi ditugu pabilioi gehienak, eta hutsik aparkalekuak. Zonaldeko garraio-industrialde garrantzitsuenean, Zaisan, jende gehiago joan da lanera, baina kamioi ugari geldirik geratu dira kotxeretan, errepidera atera gabe. Eta Irun erdialdean (Moskun, kale nagusian eta Kolon pasealeku inguruko kaleetan) itxita aurkitu ditugu taberna, kafetegi, kiosko eta denda asko eta asko.\nGoizeko 10etan, Irungo ezker abertzaleak, EAk, Aralarrek eta Alternatibak deituta manifestazioa abiatu da udaletxe aurretik. Jendetsua izan da manifestazioa eta zentroa zeharkatzean sumatu da batez ere, Kolon pasealekua punta batetik bestera hartu baitute manifestariek. “No a las reformas y a las imposiciones. Euskal Herriak burujabetza!” eta “Gazteen gainetik ez zarete pasako. Zerri kapitalistak” lemapean, Hondarribia kalean buelta eman eta Zabaltza plazan bukatu da manifestazioa. Lan erreformaren kontra azaltzeaz gain, bidea independentzia dela aldarrikatu dute antolatzaileek, eta gizarte eredua aldatzearen premiaz ohartarazi dute.\nOndoren, nahiko hutsik geratu dira Irungo kaleak, asko eta asko Donostiako manifestaziora joan dira-eta. Arratsaldean, 16:30ean kotxe-karabana atera da Moskutik, 17:30ean Hondarribian egin da manifestazioa eta azkenik, 19:00etan, Irungo Zabaltza plazatik atera da eskualdeko azken mobilizazioa. "Murrizketa, erreforma eta inposaketari aurre egin" lemapean, goizekoa baino are jendetsuagoa izan da Euskal Herriko gehiengo sindikalak (LAB eta ELA) eta hiriko hainbat gizarte taldek deitutako manifestazioa. Kolon pasealekua zeharkatu eta Hondarribia kalean buelta eman ostean, udaletxean bukatu da arratsaldeko ibilbidea. Azken hitzordu honetan, guztira 3.500 lagun inguru bildu dira lan erreformaren aurka, LAB sindikatuak emandako datuen arabera.


Errusiako ekaitza ziklogenesi bihurtu da | Ekonomia | Berria\nNoiz sortua: 2014-12-16 16:41:28\nBanku zentralak interes tasak %17ra igo izanak merkatuen izua indartu du, eta errubloak euroarekiko beste %20 galdu du egun bakarrean.\nErrubloaren eta euroaren arteko trukearen prezioa, Moskun. Anatoli Maltsev / EFE\nErrusiako Banku Zentralak interes tipoak %10,5etik %17ra igaro ostean egin du behera txanponaren balioak; euro bakoitzeko 90ko balioa zuen errubloak, eta minutu gutxian heldu da 100era. Atzo, bere balioaren %10 galdu zuen, eta urte hasi denetik, berriz, %60 egin du behera.\nBanku Zentralak azaldu du inflazioa eteten saiatzeko igo dituztela interes tipoak. Brent upelaren balioa jaitsi egin da gaur, eta, Banku Zentralaren kalkuluen arabera, Errusiako ekonomiak %4,7 egingo luke atzera horren ondorioz.\nEkainetik hona %40 inguru jaitsi da upelaren balioa. Sekulako arazoa da hori petrolioaren eta gasaren salmentatik bizi den ekonomia batentzat. Bi hidrokarburo horiek betetzen dute Moskuren aurrekontuaren erdia baino gehiago. Orain arte, diru sarrera horren jaitsierari aurre egin ahal izan dio Errusiak, urte oparoetan erreserba handiak pilatu zituelako. 430.000 milioi ziren azaroan, baina horien zati bat erabili beharko du hurrengo hilabeteotan kontuak orekatzeko eta finantzaketa beharrean diren enpresak salbatzeko. Zorpetzea da beste aukera bat, Errusiak oso txikia baitu, bere BPGaren %13koa baizik ez.\n"Vladimir? arazo bat daukagu"


16,5 milioi euro bideratuko ditu udalak diru-laguntzetarako - Irutxuloko Hitza : Irutxuloko Hitza\n16,5 milioi euro bideratuko ditu udalak diru-laguntzetarako\nLaguntza ekonomikoak kudeatzeko bulegoa zabaltzea proposatzen dute\nEneko Goia alkatea, gaurko agerraldian (Argazkia: Arkaitz Almortza Muro)\nAbian da 2017-2019ko Diru Laguntzen Plangintza Estrategikoa. Gaur goizean aurkeztu du Tokiko Gobernu Batzordearen ostean egin duen agerraldian: “Oso tresna egokia da, Udala eta bere erakunde eta entitateek (Donostia Kirola, Musika eta Dantza Udal Eskola, Donostia Kultura eta Sustapena) ematen dituzten diru-laguntzak bideratzeko balioko du eta”, azaldu du Eneko Goia alkateak. Horiek bideratzeko, gainera, diru-laguntzak kudeatzeko bulegoa zabaltzea proposatzen dute. 2017an, 16,5 milioi euro bideratuko dira diru-laguntzak emateko, iazkoaren antzera. Udalak, 10.688.572,02 euro; Donostia Kulturak, 616.519,83 euro; Donostia Kirola, 1.419.650; Dantza eta Musika Eskola, 1.200.000 euro; eta Sustapena, 3.786.116,32 euro. 2018an eta 2019an, aurrekontuek ezarriko dute diru-laguntzen kopurua. “Kontuhartzailetza Orokorraren kalkuluen arabera, 50 milioi euro bideratuko ditugu diru-laguntzetara, hiru urteetan”. Berrikuntza dakar diru-laguntzen plan estrategiko berriak. Alkateak azaldu bezala, diru-laguntzak kudeatzeko unitate orokorra sortzea proposatzen dute. Hala, administrazio lanak eta jarraipen lanak egingo lirateke, eta udal departamentuek deialdien oinarriak eta objektuak lantzeko epe luzeagoa izan dezaten. Hauek dira plangintzak ezartzen dituen helburu estrategikoak: elkarte-jarduera bultzatzea, hiritarren parte hartzea sustatzea, gizarteratzea eta diskriminazio eza lortzea; gizarte-lankidetza indartzea; nazioarteko lankidetza bultzatzea, ingurumenaren iraunkortasuna eta bizi-kalitatea hobetzea; kirol-kultur, euskara eta hezkuntza jarduerak sustatzea; ekonomiaren garapen iraunkorra bultzatzea; Donostiako haur, nerabe eta gazteen jarduerak sustatzea; eta erakundearen lidergoa izatea. Balioei dagokienez, hauek egingo dute bat diru-laguntzekin: hizkuntza-normalizazioak, genero berdintasunak, adineko pertsonekin adiskidea den hiria eta parte-hartzeak eta ingurumenak. Plangintza amaitzean, diru-laguntzen kudeaketa zerbitzuek Kontuhartzailetza Orokorrari memoria bat egin beharko diote, emandako diru-laguntzen inguruko informazioarekin.


BioBilbao - Portal Cambio Climático de Bilbao - Portal Cambio Climático de Bilbao - Bilboko Udalak edukiontzi marroiak uri guztian jarri ditu, hondakin organikoak birziklatzea errazteko Bilboko Udalak edukiontzi marroiak uri guztian jarri ditu, hondakin organikoak birziklatzea errazteko – BioBilbao – Portal Cambio Climático de Bilbao\nBilboko Udalak edukiontzi marroiak uri guztian jarri ditu, hondakin organikoak birziklatzea errazteko\nEdukiontzi marroia Bilbo guztira helduko da. 5., 6., 7. eta 8. barrutietan hondakin organikoak bereizita bildu eta horiek birziklatzeko edukiontzi berriak jarriko dituzte. Hemendik urtearen amaierara arte, kalean 1500 edukiontzi marroi berri jarriko dituzte; beraz, edukiontziko 260 biztanleko ratioa egongo da Bilbon.\nGure zabor-poltsetan egoten denaren % 40 hondakin organikoak izaten dira eta horiek birzikla daitezke konposta lortzeko; eta tratamendu mekaniko biologikoko instalazioetara eraman ditzakete. Orain, gutxi gorabehera, 9100 familiak erabiltzen dute sistema hau eta urtean 586.199 kilo hondakin organiko jasotzen dira. Edukiontzi marroiak uri guztian jarrita, urtean 3.600.000 kilo inguru biltzea aurreikusita dago.\nOraingo bizimoduaren eta kontsumo-ohituren ondorioz hondakin kopuru handia sortzen dugu egunero. Gizarteak dituen erronken artean hondakinen kudeaketa egokia egitea da, ingurumena zaintzeko eta kudeaketa jasangarria izateko. Helburua, Europak ezarritakoarekin bat etorrita, 2020an hondakinen % 50 birziklatzea da. Bilboko Udalak horretarako lehen urratsa emango du, uri guztian hondar organikoak bereizita bilduz eta horretarako herritarrei beharrezko materialak emanez. Hala ere, herritarren konpromisoa eta parte-hartzea ezinbestekoa da horretarako.


Eslovenian jarraituko du Frantzia eta Nafarroako azken erregeak . diariovasco.com\nEslovenian jarraituko du Frantzia eta Nafarroako azken erregeak\nErdian, Karlos X.aren sarkofagoa. / EFE\nKarlos X.aren eta 'azkeneko Borboien' gorpuzkiak Saint-Deniseko errege-erreginen nekropolira eramateko eskaera berpiztu da\n1 noviembre 201612:06\nNafarroako erresumari amaiera-data jartzerakoan, irizpideen araberako proposamen desberdinak aurki daitezke, baina ezbairik gabeko kontua da 1589an Nafarroako Henrike III.a Frantziako Henrike IV.a bilakatu zenean Nafarroako erresuma Frantziakoaren menpe gelditu zela, nahiz eta bolada luze batez, XVIII. eta XIX. mendeetara arte hurrenez urren, menpeko jarraitu arren Nafarroa Garaiak zein Nafarroa Behereak mantendu zituzten berezitasunen batzuk.\nBeraxe izan zen, Joana III.a Albretekoaren eta Antonio Borboikoaren semea, 'Frantzia eta Nafarroako errege, Jainkoaren graziaz' titulua erabili zuen aurrena.1610 urtean hil zenean -hobe esanda, Francois Ravaillac ultrakatolikoak akabatu zuenean- Henrikeren semeak, Luis XIII.ak, hartu zuen bere gain formalki bederen bikoitza izaten jarraitu zuen erresuma. Eta ia bi mendez Luis batetik beste Luis batera igaro zen Nafarroako erresuma bat bazela oroitzen zuen titulua. Zeren eta Borboiren batzuk galdu zuten burua, baina denek eutsi zioten izenari, XIII.etik XVIII.era arte. Dinastia ireki eta itxi zutenak, Henrike eta Karlos, alegia, izan ziren salbuespen bakarrak.\nEz dira hor amaitzen Frantziako historiari Borboi nagusien leinuak egindako ekarpena abiarazi eta itxi zuten erregeen arteko kointzidentziak. Izan ere, bien gorpuzkinek eman dute makina bat lan. Henrike IV.aren kasuan, lepotik gorako atala buruhauste ugariren iturri izan da azken urteotan. Hil zenean, osorik eta momifikatuta hobiratu zuten, baina Frantziar Iraultzaren garaian gorpua hobitik atera zuten, garai desberdinetako errege familietako kide izandako beste askorenak bezala. Berriro hobiratu bazituzten ere, Henrike IV.a bururik gabe itzuli zen lurpera. Orduz geroztik, ez du bakerik izan, ezta eman ere, Frantzia eta Nafarroako aurreneko errege Borboiaren buruak.\n2008 urtean erretiratu baten etxean aurkitu zuten, eta handik bi urtera Espainiako CSIC-eko ikerlarien parte-hartzea ere izan zuen aditu talde batek, DNA probak egin ondoren, ebatzi zuen buru hura Henrike IV.arena zela eta, horrenbestez, merezi zuela toki bat Saint-Deniseko abatetxeko Frantziako erregeen nekropolian. 2013an, baina, kontrakoa esan zuen beste ikerketa batek. Adituen ika-mika ez da baretu, eta buruaren zain jarraitzen du Sain-Denisen aurreneko Borboiaren sarkofagoak.\nEslovenian hobiratuta dauden Karlos X.aren errautsen zain ere urteak daramatzate Frantziako erregezale legitimistek, baina porrot egin dute orain arteko saioek. Karlos X.aren aberriratzearen bultzatzaile nagusietako bat, hain zuzen, Alontso Borboikoa izan zen, Alfontso II.a errege-nahia. Hura hildakoan, erregezale frantziarrentzat Luis XX.a den Luis Alfontso semeak hartu zuen lekukoa. Azken eskaera hau, dena den, ez du egin Frantziako Borboien 'etxea' bizirik mantentzen duen Institut de la Maison de Bourbon delakoak, baina haren onespena eta babesa jaso du.\nKarlos X., François Gérarden erretratuan.\nOraingo kanpaina hau irailaren azken egunetan aurkeztu zuen formalki ‘Pour le retour à Saint-Denis de Charles X et des derniers Bourbon’ elkarteak. Ekimenaren xede zehatza da 1824tik 1830era Frantziako eta Nafarroako errege izandako Karlosen eta beste Borboi batzuen errautsak sorterrira bueltatu daitezen eskatzea. Azpimarratu dutenez, azken errege Borboi hura da Frantziatik kanpo hobiratuta dagoen errege bakarra.\nDatorren igandean, azaroaren 6an, beteko dira 180 urte Karlos X.a erbestean hil zela. 1757an jaioa, 1793an gillotinaz hil zuten Luis XVI.aren anaia gazteena zen. Iraultza hasi eta berehala egin zuen alde Karlosek Frantziatik, eta ez zen 1814ra arte itzuli. Hurrengo urtean, 1815ean, Borboien errestaurazioak Luis XVIII.a anaiaren buruan jarri zuen koroa. Hura 1824 urtean semerik gabe hil zenean, Karlosi egokitu zitzaion errege izatea.\nErregealdi labur eta oso eztabaidatua izan zuen Frantziako azken Borboi atzerakoiak. 1830eko uztailean matxinatu egin zitzaion herria, eta erbestera egin zuen ihes\nKarlos X.ren erregealdi laburrak ez zion ipini erremate loriatsurik Borboien Frantziako adar horren historiari. Ahaleginak egin zituen antzinako erregimena berrezartzeko eta iraultzak herritarrei ekarri zizkien onurak deusezteko, 1830eko uztailean haren kontrako iraultza piztu zen arte. Segituan eman zuen amore Karlos X.ak. Henrike bilobaren mesedetan abdikatu zuen (alferrik, ez baitzen sekula Henrike V. izatera heldu) eta erbestera alde egin zuen. Batetik bestera ibili zen, zorrak, tranpak, koroa berreskuratzeko konspirazio antzuak eta ibilera penagarri samarrak pilatuz. Azken egunak, eta azken hatsa, Görz edo Gorizian eman zituen 1836ko azaroan, gaurko Italia eta Esloveniaren arteko mugan, Austriako enperadoreak utzitako gaztelu batean. Pragatik kolera epidemiatik iheska alde egina zen familia, baina azkenean kolerak eraman zuen errege ohia.\nBerak hala eskatuta, orduan Castagnavizza izena zeukan frantziskotarren komentuko elizan hobiratu zuten. «Ici repose très haut et très puissant excellent prince Charles X de nom roi, par la grâce de Dieu, de France et de Navarre», dago idatzita marmolezko sarkofagoaren ondoan jarritako plaka batean. Diotenez, Habsburgotarren usadioen arabera errege ohiaren bihotza Frantziara bidali zuten, baina itzuli egin zieten 'oparia' frantziarrek, eta gorputzaren gainerako atalekin batera sartu zuten sarkofagoan.\nFrantzia eta Nafarroako azken errege Borboia hil zenetik asko aldatu dira mugak inguru haietan. Gaur egun Kostanjevica du izena komentuak eta II. Mundu Gerraren ondoren eraikitako Nova Gorica izeneko herriari dagozkion lurretan dago, Eslovenian. Frantziako erregezaleek ‘Saint-Denis txikia’ esaten dioten komentuan beste Borboi batzuk ere badaude hobiratuta: Karlos X.aren seme Luis Antonio, Angulemako dukea, Luis XIX.a izan nahi zuena; haren emazte Maria Teresa Frantziakoa, Luis XVI.aren eta Maria Antonietaren alaba; Enrike V.a izan nahi zuen Chambordeko dukea, Karlos X.aren bilona alegia, eta haren emazte Maria Teresa... Edonola ere, azken horiek idatziz eskatu zutenez testamentuan euren gorpuzkiak Nova Gorican segitzea betiko, aberriratze eskaera Karlos X.aren, semearen eta errainaren errautsei dagokie.\nEta Nova Goriceko alkate Matej Arconek esan dio Efe agentziari eskatzea libre dela, baina Karlos X.aren errautsek dauden tokian jarraituko dutela, haren nahiari men eginez. Arconen hitzetan, Kostanjevicako monastegi frantziskotarra eta Borboien sarkofagoak herriko monumentu nagusiak dira eta, ia 200 urteren buruan, herriaren zati ez ezik ikur ere bilakatu dira. Monumentu izendatuta daude eta, gainera, turista asko erakartzen dituzte urtero, 10.000 inguru. Sarkofagoak dauden kripta estua eta monastegia ikustera gerturatzen dira, eta horrek inguruan daukan arrosadi handiaz gozatzera. Eta, bide batez, monastegiari eta herriari oso ondo datozkien sos batzuk uzten dituzte.\nAlkatea zein monastegiko abadea pozik azaldu dira, hortaz, Frantziako elkartearen eskaerak tokiarekiko interesa piztu duelako eta, euren ustez, horrek jende gehiago animatuko duelako herria eta monastegia bisitatzera.


Malcomia, ia edozein klimatan ugaltzen den landare erresistentea | Consumer\nMalcomia, ia edozein klimatan ugaltzen den landare erresistentea\nHazteko, substratu beti hezea behar du\nMalcomia urteko landare belarkara da, eta, espeziearen arabera, 15 zentimetrotik 30 zentimetrora bitarteko altuera hartzen du. Ale hau, gurutziltzeen espeziekoa, txandakako hostotza berde zurixka eta lau petaloz osatutako loreak ditu, arrosak, gorriak edo zuriak izan daitezkeenak. Loraldian, hots, udan eta udazkenean, lurrin atseginak askatzen dituzte.\nLandare honen aleak, Mediterraneoak bustitako eskualdeetatik eta Asiako kontinentearen hegoaldetik etorriak, oso gogorrak dira. Ezaugarri hori dela eta, oso preziatuak dira, oso ondo egokitzen baitira lurzoru eta baldintza atmosferiko guztietara. Substratu neutro bat, hareatsu samarra eta drainatze ona duena, bere haziak landatzeko egokia da, ondo zabaldu behar baitira, hazteko espazio nahikoa behar baitute.\nAklimatatzeko erraza den arren, ureztatzeko nahiko landare zorrotza da, lurzoru hezea behar baitu. Hazkuntza-baldintza egokiak lortzeko, lurzoru freskoa mantendu behar dugu. Horregatik, komeni da ura dosi txikitan eta maiz ematea, eta, gainera, astean hiruzpalau aldiz likido-ekarpena egin behar izaten da klima lehorregia bada edo urteko hilabete beroenetan.\nMalkomiak eguzkitan egotea eskertuko du, baina ilunabarrean ere arazorik gabe biziko da.\nmalcomia-eu pétalos-eu Plantas-eu


TERTULIA: gertuko 'Panamako paperak' eta zenbait ustelen inpunitatea - Arrosa\nPanamako paperak agerira atera zirenetik urtebetera, Bizi mugimenduko 25 kidek erabat estali dute BNP bankuaren sukurtsal bat. BNPk 468 offshore sortu zituela agertu zen paper horietan, eta, horregatik, 468 afixa jarri zituzten atzo. Hain justu, atzo jakin genuen Jose Alberto Pradera ere ageri zela Panamako paper haietan, 1987tik 1995era artean Bizkaiko ahaldun nagusia izan zena, hain justu. Gaiari tira egin eta gurean ustelkeriak duen presentziaz hausnartu dugu gaurko tertulian, Aitor Kaltzakorta eta Izar Mendigurenekin.\nPosted in ZebrabideaTagged #aitor kaltzakorta #inpunitate #iruzur #izar mendiguren #jose alberto pradera #korrupzio #panama paper #portada #tertulia #ustelkeria #zerga ihes\nAinhoa Villaverde: "Eragileen eta instituzioen elkarlana ezinbestekoa dela aldarrikatu dute"\nar. Api 4 , 2017


Hasiera Kultur proiektua Bloga Cine Angela Schanelec: erradikalentzako zinema\nHas gaitezen amaieratik:\nBerlinaleren azken edizioan, Angela Schanelec zuzendari alemanak jaso zuen zuzendari onenaren Zilarrezko Hartza. Aintzatespen horren garrantzia ulertzeko, sari hori jaso zuten azken hiru izenak gogoratu ditzakegu: Wes Anderson (Isle of Dogs, 2018), Aki Kaurismäki (Toivon tuolla puolen, 2017) eta Mia Hansen-Løve (L'avenir, 2016). Zilarrezko Hartz horrek nazioarteko zinemaldi askotan (Cannes, Venezia, Berlin, Locarno…) azken urteetan ikusitakoa berretsi besterik ez du egin: Angela Schanelec hurbiletik jarraitu behar den figura horietako bat dela, alegia; Europa mailako egile-zinemaren etorkizunerako proposamenak egiten ari baita. Ia 25 urteko ibilaldiarekin, Berlingo sariaren bidez zuzendariaren talentua azpimarratu zen; eta, era berean, bere obra birkokatzeko balio izan zuen, oraingoan foku honetan oso-osorik berrikusiko duguna.\nOrain da Fassbinder handia gogora ekartzeko unea, hilabete hauetan ere gure pantailan proiektatuko duguna. 1982an, haren heriotzak orduan “Alemaniako Zinema Berria” izenaz ezaguna zenaren amaiera markatu zuen. Orduan, halaber, Alexander Kluge, Win Wenders eta Werner Herzog izenak hedatzen hasi ziren hainbat norabidetan, Alemaniako beste zinema posible baten zigilua jarriz, nazioarteko zinemaldietan presente egongo zena. Oinordetza eta filiazioen berrikuspenak egiten direnean, hurrengo belaunaldian pentsatu behar dugu beti. Nor ziren mende berriarekin batera nabarmentzen hasi ziren zinemagile berriak? Prentsa espezializatuak Berlingo Eskola deitu zion mugimendu horri, baina ez zen eskola bat eta Berlin ez zen mugimenduaren erdigunea, baina mugimenduko zuzendari askok bertan jaso zuten prestakuntza. Orduan azaltzen da Angela Schanelecen izena, hauek bezalako figuren alboan: Christian Petzold, Maren Ade, Valeska Grisebach, Thomas Arslan, Ulrich Köhler, Christoph Hochhäusler, Henner Winckler edo Benjamin Heisenberg.\nZinea eratorritako teknologia da\n2deo eta Kunsthal, elkarlanean


Alarde Fundazioak "erabaki autonomoa" hartu izana deitoratu du Jaizkibelek : Bidasoko Hitza\nHONDARRIBIKO JAIAK 2020\nAurtengo festen etorkizuna erabakitzeko eragile guztien artean "mahai zabal bat" sortzeko eskaria helarazi zion konpainia parekideak alkateari hilaren 17an; momentuz, erantzunaren zain jarraitzen du.\nSainduara iristean bukatu dute goizeko desfilea Jaizkibel konpainiakoak\n2020. urteko Hondarribiko Jaien etorkizuna eragile guztien artean, elkarlanean, erabaki ez izana deitoratu du Jaizkibel konpainiak, komunikabideetara igorritako ohar baten bidez. Alarde Fundazioak “erabaki autonomoa” hartu duela-eta orain arte egindako urratsak argitara eman nahi izan ditu konpainia parekideak, “azken egunetako agerraldi batzuk hobeto kokatzeko lagun dezaketela uste baitugu”.\nHedatutako informazioaren arabera, hilaren 17an jaiak antolatzen dituzten eragile guztien artean “mahai zabal bat” sortzeko proposamena luzatu zion Jaizkibelek Txomin Sagarzazu alkateari. Ildo horretan, festen antolaketan lan egiten duten eragile ezberdinak mahai baten inguruan biltzea galdegin zion konpainiak alkateari, “festen luze-zabala ulertuta, aniztasuna ulertuta, eta herritarron sare zabal baten esfortzua aintzat hartuta”.\nGaiaren inguruan hausnartzeko alkateari tarte bat ematea egokitzat jo eta proposamena publiko ez egitea hobetsi zuen talde parekideak. Areago, “ulertzen genuelako Jaizkibel Konpainiaren lana baino, udalaren lana beharko lukeela mahai horren balioa aitortu eta martxan jartzea”. Hala eta guztiz ere, alkatearen erantzunik jasotzen ez zutela ikusita, aste honen hasieran Hondarribiko Udaleko zinegotzi orori, banan-banan, proposamena jasotzen zuen gutun bat bidaltzea erabaki zuen konpainiak. “Aste amaieran etorri da Alarde Fundazioaren iragarpena”, erantsi du. Herenegun, hilak 29, baieztatu zuen Alarde Fundazioak aurtengo alardea bertan behera uzteko erabakia.\n“Gu, herri bezala, eta elkarlanean, erabakiak hartu eta hauek martxan jartzeaz hitz egiten genbiltzan bitartean, beste batzuk haien erabaki autonomoa hartzea erabaki dute”, deitoratu du taldeak. Ez dute erabakiaren gaineko baloraziorik eskaini nahi izan, “herri bezala erabakitzeko eta lan egiteko aukera eta denbora” dagoela uste baitute. Hori dela eta, egindako proposamenari eutsi egingo diotela berretsi du konpainiak.\nBertan irakur daiteke bere osotasunean Jaizkibel konpainiak udal talde guztietako ordezkariei igorritako gutuna.


OSASUN ZENTROETAN ALDAKETA GARRANTZITSUAK\nIZANGO DIRELA JAKINARAZI DIGU OSAKIDETZAK\nCovid-19 pandemia dela eta gaur egun dugun osasun-alertaren ondorioz, berehala Kontingentzia Plan espezifiko bat zabaldu behar du Osakidetzak Goierri eskualdean. Plan horren barne sartzen da gure biztanleei ematen diegun osasun arretaren berrantolaketa osoa. Berrantolaketa horrek eragina du bai Zumarragako Ospitalean, bai gure lehen mailako arretako osasun zentroetan.\nIldo horretan, dagoeneko egindakoez gain, aldaketa garrantzitsu batzuen berri eman nahi dizuegu:\nDatorren ASTELEHENETIK, MARTXOAREN 23tik aurrera, lehen mailako arretari dagokionez, kontsultategi txiki guztiak itxiko dira, ematen den osasun-arreta guztia zentro batzuetan elkartzeko; horrela, hainbat zirkuitutan antolatu ahal izateko.\nHonako herrietan kokaturik dauden osasun zentroak egongo dira irekita: Azkoitia, Azpeitia, Beasain, Lazkao, Legazpi, Ordizia, Zumarraga eta Idiazabal. Paziente bakoitzari banan-banako balorazioa egingo zaio telefonoz, eta aurrez aurreko zein etxeko osasun-arreta bermatuta egongo da uneoro.\nMedikuarengana joateko hitzordua eskatzeko deitu behar den zenbakia betikoa da: 943 007 635. Kontsulta presentzial bat egin behar izanez gero, telefonoz jakinaraziko diote paziente bakoitzari nora bertaratu behar duen.\nZaldibian, 2020ko martxoaren 21ean\n20200321-BANDOA-OSASUN ZENTROETAN ALDAKETAK.pdf


Whatsapp taldea, interes orokorreko mezuak idazteko - Bidania-goiatz - Tolosaldeko ataria\nWhatsapp taldea, interes orokorreko mezuak idazteko\nTolosaldeko Ataria 2020-03-05 19:57\n«Interes orokorra duen informazio, ohar, agenda eta emergentziak herritarrei modu zuzen eta azkarrean helaraztea» dela asmoa azaldu du Bidania-Goiazko Udalak. Herriko whatsapp taldea sortu dute, eta taldea herrian erroldatuta dagoen 18 urtetik gorako edozeinentzat da.\nTaldean sartu ahal izateko, berriz, bakoitzak dokumentu bat bete behar du, eta udaletxean entregatu. Zenbakia sartzeko baimena emateaz gain, bertako puntuak onartu beharko ditu norbanako bakoitzak.\n«Herritarrek ere idazteko ahalmena izango duzue, beti ere, interes orokorra duten mezuak idatziz: oharrak, elkarteen agendak, deialdiak, emergentziak, ...», azpimarratu dute udaletik. Era berean, lau puntu zehaztu dituzte: mezu guztiek Bidania-Goiazko eta herritarrentzako interes orokorra izan beharko dute; ez da eztabaida talde bat, mezuak ez dira erantzun edo eskertu beharko; errespetuz jardun beharko da beti, ezberdina errespetatuko duen herrigintzarako talde bat da; eta udaletxean egin beharreko eskaera edo kexa guztiak, orain arte bezala egin beharko dira, Whatsapp talde honek ez du betebehar legalik izango.\nJakinarazi dute etxez etxeko banaketa orain arte bezala mantenduko dutela.


ELA, STEILAS, CCOO, LAB eta UGT sindikatuontzat, pasa den Asteleheneko mahai negoziatzailean patronalek aurkeztutako proposamenean jasotako eduki eta planteamenduekin, Gizarte Ekimeneko ikastetxeetako egoerari irtenbide egokia emango dion akordioa erdiestea ezinezkoa da gaur gaurkoz.\nMahai negoziatzaileko bilera horretan patronalek erakutsitako jarrera itxia eta erakutsitako negoziaziorako borondate falta nabaria izan zen, aurkeztutako proposamena behin betiko eta definitibotzat joz eta negoziaketari inolako aukerarik eman gabe. Sindikatuon elkarrizketa eta akordio puntuak aurkitzeko eskaerei muzin egin eta proposamen hau aldaezina dela errepikatu zuten etengabe.\nHoni gehitzen zaio orain arte Hezkuntza Sailak gatazka honi irtenbidea emateko erakutsi duen inplikazio eta parte hartze aktibo eskas eta ez nahikoa.\nSektore honetan ordezkaritza daukagun sindikatu guztiok ordea, behin eta berriro errepikatu dugun bezala, 10 urtez Lan Hitzarmena berritu gabe daramaten langileen oinarrizko eskaerei tajuzko erantzuna emango dioten edukietan sakonduz, akordioetara iristeko gure borondatea adierazi nahi diegu.\nBeraz, ELA, STEILAS, CCOO, LAB eta UGT sindikatuok akordioetara gerturatzea ahabideratu dezaketen giltzarriak jasotzen dituen dokumentu bat helarazi diegu bai patronal eta bai Hezkuntza sailari ere.\nBeraz, bai patronal eta bai hezkuntza sailari eskatzen diegu bakoitzari dagokion ardura bere gain har dezatela; Patronalei eskatzen diegu negoziaketarako borondatea erakutsiz Asteleheneko mahaian aurkeztutako proposamena atzera bota eta giltzarri horien baitan mugituko den proposamen berri bat aurkezteko; eta Hezkuntza Sailari gatazka honen irtenbidean inplikazio eta parte hartze aktibo eta erreala izan dezala.


Free chat Pompeu. Ausazko arrotz doan txateatu berehala Pompeu tik.\nFree chat Pompeu\nOngi etorri Chatroulette PompeuEdozein lekutan, munduko pertsona aleatory bat konektatzeko. Chatroulette Pompeu dezakezu honako aukeren artean aukeratu:- Guztiak pertsona mota Pompeu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPompeu hirien zerrenda:


EH Bilduk Behatokira jo du, legebiltzarrak euskarazko proposamen bat atzeratu duelako\nKoalizioak euskara hutsez aurkeztu zuen lege proposamen bat, eta hura tramitera onartzeko erabakia atzeratzea erabaki zuen, atzo, Eusko Legebiltzarreko Mahaiak, gaztelerazko itzulpena izan arte. Koalizioak salatu du gaztelera hutsean aurkezten diren proposamenak ez direla atzeratzen euskarazko itzulpena izan artean.\nEuskararen Legea «egokia» ez dela esatera mugatu da batzorde berezia\nNafarroako Parlamentuan sortutako batzordeak ibilbidea bukatu du, laukotean ondorio orokor batzuk adostuta. Legea berritzeko premia sumatu dute, baina «korapiloak» daude; ez dute pausorik zehaztu\nNafarroako udal mapa, Orain Baik zer erabakiko zain\nGaur egingo dute bozketa, eta, legeak aurrera egingo badu, beharrezkoa da Orain Bairen babesa. Nafarroa Orainek baiezkoa eskatu die


ALSAPLUSen baldintza orokorrak\nALSAPLUS fidelizazio-programak, ALSA GRUPO S.L.U.-k kudeatutakoak (hemendik aurrera AG), ALSAko bezeroen fideltasuna saritzea du helburu. ALSAPLUS programaren bazkide-izaera pertsonala da, eta besterenezina. Bidaiarien errepideko garraio-zerbitzuetan ALSAren bereizgarria erabiltzen duten enpresak dira ALSA. Kanpoan geratzen dira bidaiarien hiriko garraio-zerbitzuak. Baldintza orokor hauek 2018ko martxoaren 16tik aurrera aplikatuko dira. Fidelizazio-programaren baldintzak hobetze aldera, baldintza hauek edozein unetan hobetzeko ahalmena hartzen du ALSAk. Kasu horretan, ALSAPLUS kideei jakinaraziko die ALSAk, gutxienez hilabete lehenago eta posta elektroniko zein web orri bidez, funtzionamendu-egitura eta ezaugarri berriak zeintzuk diren eta zer egunetik aurrera sartuko diren indarrean. Bezeroak ALSAPLUSen jarraitu nahi ez badu, hilabeteko epean jakinarazi beharko du, ALSAren jakinarazpenaren datatik aurrera. Denbora tarte horretan, pilatutako puntu guztiak erabili ahal izango ditu, baina une horretatik aurrera ezingo dio ALSAri ezer erreklamatu arrazoi hori dela-eta. ALSAPLUS programa aurrez jakinarazi gabe eta inolako ardurarik gabe ezetsiko da, eta ez da aurretik ezarritakoa aplikatuko, baldin eta uneren batean, ezinbesteko baldintzak edo legezko inposaketak direla-eta, programarekin jarraitu ezin bada.\nI. ALSAPLUS PROGRAMAREN HELBURUA\nALSAPLUS programak puntuak ematen dizkio bazkide titularrari ALSAko billeteak erosteagatik. ALSAko billeteak erostean truka daitezke puntu horiek, ordainketa osoaren edo zati baten truke, unean indarrean dagoen puntu-euro baliokidetasunaren arabera. Bazkide izateak berekin dakar baimena ematea ALSAPLUSi, berritasunei, zerbitzuei eta/edo ALSAko promozioei buruzko informazioa jasotzeko, edozein bitartekoren bidez, posta elektronikoa, SMSak, Push jakinarazpenak, webguneko jakinarazpenak eta telefonoa barne. Era berean, ALSAPLUSera atxikitako establezimenduek eskaintzen dituzten zenbait deskontu bereziren abantailez baliatzeko aukera izango dute ALSAPLUSeko bazkideek.\nII. ALSAPLUS BALDINTZAK\nALSAPLUS fidelizazio-programan parte hartu ahal izango du 18 urtetik gorako edozein pertsona fisikok. ALSAPLUSeko bazkide izatea doakoa da, eta baldintza orokor hauek ezagutzea eta onartzea dakar berekin. ALSAPLUSeko bazkide izateko, horretarako ezarri den eskaera-eredua bete eta sinatu behar duzu, ALSAko salmenta-puntuetan edo www.alsa.es zein www.alsa.com webguneetan. Nortasun-agiri nazionalaren edo zuzenbidean erabilgarri den beste agiri baliokideren baten (pasaportea, AIZ) bitartez egiaztatuko dira ALSAPLUS bazkideak. AGk beretzat hartzen du programako bezeroak, aurretik idatziz jakinarazi gabe, bajan emateko eskubidea, baldin eta beren kontuan ez badute inolako ekintzarik gauzatu azken mugimendua egin osteko 18 hilabeteetan. Bezero ez aktibo bilakatuko dira, eta puntuak baliogabetuko zaizkie, baina berriz ere ALSAPLUSeko bazkide izateko eskaera egin ahal izango dute. Era berean, AGk beretzat hartzen du puntuen kontua eta kontuko saldoa ezeztatzeko eta ALSAPLUS bazkideen egoera baliogabetzeko eskubidea, baldin eta bezeroek baldintza hauetan jasotako arauak hausten badituzte edo ALSAko billeteak modu iruzurtian erabiltzen badituzte. AGk beretzat hartzen du ALSAPLUS fidelizazio-programa edozein unetan baliogabetzeko eskubidea, bazkideei hilabete lehenago jakinaraziz. Kasu horretan, AGri ezin izango zaio inolako erantzukizunik egotzi baliogabetzeak ALSAPLUSeko bazkideei eragin diezazkiekeen kalteengatik. ALSAPLUSeko bazkideek billeteen truke aldatzeko nahikoa puntu izango balute, hilabete horretako epean trukatu ahal izango dituzte.\nEskaera ALSAko salmenta-puntuetan aurkeztu edo eskuragarri dagoen eskaera-inprimakia gure web orritik bidaltzen duzunean eta guk hori jasotzen dugunean, altan emango zaitugu ALSAPLUS fidelizazio-programan. ALSAPLUSera atxikitzean, derrigortuta zaude erregistro-inprimakian emandako informazioa une oro egiazkoa, zehatza, eguneratua eta osoa izatera. Hala ez bada, AGk berehala eten edo ezetsi ahal izango du zure puntuen kontua. Era berean, programarako sarbidea ukatu ahal izango dizu, orain zein etorkizunean, zure atxikimendua baliogabetuz. ALSAPLUS bazkideak programan baja emateko eskatu ahal izango du edozein unetan, ALSAPLUSi idatzi bat eta NANaren fotokopia igorriz, MARKETING SAILA, 1. SOLAIRUA, ALCALÁ KALEA, 478, 28027 MADRIL helbidera edo baja.alsaplus@alsa.es helbide elektronikora, baja emateko nahia adieraziz.\nBazkideek, era berean, beste abantaila batzuk izango dituzte, eta AGk emango du horien ezaugarrien eta balio-aldiaren berri horretarako baimendutako kanaletan. Aipatutako abantaila berezi horiek ezin izango dira, inolaz ere, edozein promozio-billeteren kasuan pilatu. Horien artean kontraesanik badago, promozio-billeteetan ezarritako baldintzak nagusituko dira. ALSAPLUS bazkidea izateagatik abantaila hauek jasoko dituzu, zuzenean: (i) Kudeaketa-gastuak ezabatuko dira webgunetik, app mugikorretik edo ALSAk eskaintzen duen telefono-zerbitzutik egiten den bigarren erosketatik aurrera; (ii) Billeteak kudeaketa-kostu gehigarririk gabe aldatu ahal izango dira irteera baino bi ordu lehenagora arte; (iii) Doako SMSa bidaliko da bidaiaren lokalizatzailearekin. Kontsulta itzazu une bakoitzean indarrean dauden abantaila zuzenak, hemen: www.alsa.es eta www.alsa.com. Horrekin batera, ALSAPLUSeko bazkideek tarifa bereziak, deskontuak eta/edo promozioak lortu ahal izango dituzte, baldin eta ALSAk une bakoitzean definituriko baldintzak betetzen badituzte. Kontsulta ezazu zer deskontu dagoen eskuragarri eta zein den horien indarraldia, hemen: www.alsa.es eta www.alsa.com.\nALSAko bazkideak edozein billete erosten duenean ALSAko salmenta-puntuetan, www.alsa.es eta www.alsa.com webguneetan, ALSAk eskaintzen duen telefono-zerbitzuan edo AGk baimendutako kanaletan, 10 puntu lortzeko eskubidea izango du erosten dituen 5 € bakoitzeko (ez da, inolaz ere, zenbatekorik borobilduko). Bazkide titularrak soilik lortuko ditu puntuak; hau da, bazkide titularrak zuzenean kontsumitutako ALSA billeteak erostean emango zaizkio puntuak. Aurkako kasuan, puntuak ez dira pilatuko bazkide titularraren kontuan. Billetean adierazitako bidaiaren dataren ondorengo 24-48 orduetan pilatuko dira puntuak, V. Baldintza honetan aurrerago adierazitako kasu zehatzetan izan ezik. Bazkideak puntuak erabili ahal izango ditu ordaintzeko modu gisa, eskuragarri dauden puntuak horiei dagozkien euroen ordez trukatuz. Puntuei dagozkien euroak deskontatuko dira billetearen guztizko zenbatekotik. AGk beretzat gordetzen du ALSAko billeteak erosteagatik une bakoitzean lortzen den puntu kopurua aldatzeko ahalmena. Aldaketa hori aldez aurretik jakinaraziko da ALSAren salmenta-puntuetan eta www.alsa.es eta www.alsa.com webguneetan. Aurrekoa kontuan hartu gabe, ALSAPLUSeko bazkideei jakinaraziko die AGk puntu gehigarriak lortzeko promozio berezien onurak jasotzeko aukeraz. Erositako bidaiaren dataren ondorengo 24-48 orduetan lortuko dira puntuak, baldintza hauetan jasotako taulan adierazten diren *Salbuespenak / Berezitasunak une oro errespetatuz. Billeteak ezezten badira, puntuak lortzeko eskubidea galduko da.\nPuntuak lortzeko eskubidea izateko, bazkideak NANa edo zuzenbidean erabilgarri den beste agiri baliokideren bat erakutsi beharko du erosketa egitean bere nortasuna egiaztatzeko. Bidaiaren dataren ondorengo 24-48 orduetan esleituko zaizkio puntuak kontuari, eta, ordutik aurrera, esleitutako puntuak erabili ahal izango ditu bazkideak. AGk ez du ardurarik hartzen eragiketak gauzatzean gerta daitezkeen atzerapenei dagokienez, AGren nahien aurkako kausen ondorioz eragiketak automatikoki gauzatu ezin direnean. AGk bere egiten du bazkideen kontuetan okerreko moduan kargatu diren puntuak ezabatzeko eskubidea. Puntuak automatikoki jasotzen direla bermatuko da, baldin eta bazkide titularraren eta bidaiariaren egoera behar bezala egiaztaturik eta erregistraturik geratu bada billetearen erosketan.\n*Salbuespenak / Berezitasunak erositako billetearen edo bonuaren arabera puntuak ematean:\nALSAPLUSeko bazkideak puntuen kontuko saldoa kontsulta dezake www.alsa.es eta www.alsa.com webguneetan.\nALSAPLUS fidelizazio-programaren baitan soilik trukatuko dira puntuak, horiei dagozkien ALSA billeteen truke. Puntuak ezin dira, inolaz ere, transmititu edo diruaren ordez trukatu. ALSA billetearen prezioa ordaintzeko modu gisa soilik erabili ahal izango ditu bazkideak puntuak, eskuragarri dauden puntuak horiei dagozkien euroen truke aldatuz. Puntuei dagozkien euroak deskontatuko dira billetearen guztizko zenbatekotik. Pilatutako puntuak trukatu ahal izango ditu bazkideak, erosten dituen ALSA billeteen zenbatekoen deskontuengatik; aipatutako deskontua lortzeko behar den puntu kopurua zehaztu egingo da, kasu bakoitzean, ibilbidearen eta zerbitzu motaren arabera. Bazkideak ALSA billeteen truke ere aldatu ahal izango ditu puntuak (eserleku eskuragarrien arabera) ALSAren salmenta-puntuetan, www.alsa.es eta www.alsa.com webguneetan eta ALSAk, kasuan kasu, bazkideen esku jarriko dituen beste kanal batzuetan. Bazkidearen NANa edo dokumentu baliokidea eskatuko da, baita ibilbidearen datuak ere. Billete hauek aldatu eta/edo baliogabetu ahal izango dira, billetearen promozioak aldaketak eta/edo baliogabetzeak berariaz baimentzen ez dituenean salbu. AGk bazkidearen kontutik deskontatuko ditu eskatutako billeteari dagozkion puntuak, horiek trukatzeko eskaera egiten den unean bertan.\nAGk, datu pertsonalen babesaren arloan indarrean dagoen araudiarekin bat etorriz, jakinarazi egiten dizu emandako datu pertsonalak AGren titulartasuneko fitxategi batean gordeko direla, helbide honetan: Miguel Fleta kalea, 4, 28037, Madril. ALSAPLUS fidelizazio-programarako zure atxikipena gauzatzeko egingo du hori, eta AGko langile arduradunak izango dira informazio horren hartzaileak. ALSAPLUSera atxikitzeko inprimakia sinatzen edo gure web orriaren bidez bidaltzen duzunean, berariazko baimena adierazten ari zara, eta hori da, hain zuzen, datuen trataera legezkotzat jotzen duen oinarri juridikoa. AGrekin harremana duzun eta emandako baimena baliogabetzen ez duzun bitartean edo zure datuak baliogabetzeko/ezabatzeko eskatzen ez duzun edo trataeraren aurka azaltzen ez zaren bitartean, zure datuak gorde egingo dira. Emandako datu pertsonalak programaren helburuekin loturiko ekintzetarako erabiliko dira, eta honako hauek egiteko ere erabili ahal izango dira: profilen analisiak, merkatu-azterketak eta merkataritzako prospekzioak, iritzi-inkestak eta analisi estatistikoak eta telefono bidezko marketing zuzena. Horrez gain, zerbitzuei, berritasunei eta/edo ALSAko eta ALSAPLUSi loturiko establezimenduetako –aisialdiaren, garraioaren, ostalaritzaren, prestakuntzaren telekomunikazioen, modaren, txikizkako merkataritzaren eta aseguruen sektorekoak– promozioei buruzko edozein informazio bidaltzeko erabiliko dira, edozein bitartekoren bidez, posta elektronikoa, SMSak, Push jakinarazpenak, webguneko jakinarazpenak edo beste komunikabide baliokideak eta telefonozko komunikazioa barne. ALSAPLUSi lotutako establezimenduak web orri hauen bidez kontsulta daitezke: www.alsa.es eta www.alsa.com. Ematen diren datu pertsonalak laguntza gisa erabiliko dira zure erosketaren eta bidaiaren esperientzia etengabe egokitzeko eta hobetzeko laguntza gisa erabiliko dira, baita gomendioak egiteko ere, interesgarriak izango zaizkizulakoan. Hala ere, ez da erabaki automatikorik hartuko enpresak egindako profil-analisian oinarrituz.\nTrataera gehigarri horiek gauzatzeko, zure baimena behar dugu. Atxikitzeko inprimakia sinatzen edo gure web orriaren bidez bidaltzen duzunean, zentzu horretan, zure baimena adierazten duzula ulertzen dugu. Era berean, zure datu pertsonalak ALSAPLUSi lotutako establezimenduei eman ahal izango zaizkiela jakinarazten dizugu, aipatutako hirugarren alderdi horiekin sinatutako merkataritza-akordioen arabera. Datuak jakinaraztea beharrezkoa da, ALSAPLUSi lotutako establezimenduek eskaintzen dituzten produktuak, abantailak eta zerbitzuak erabiltzeko aukera izan dezazun. ALSAPLUS bezeroei bideratutako merkataritza-akordioak AGrekin batera lortu dituzten enpresak edo fidelizazio-programan elkarlanean ari direnak web orri hauetan kontsulta daitezke: www.alsa.es eta www.alsa.com. Datuen lagapen-hartzaileak derrigortuta daude ALSAPLUS programan ezarritako helburuarekin soilik erabiltzera, datuak konfidentzialtasun zorrotzenarekin tratatuz. Izartxo batekin adierazitako datuak ezinbestean bete beharrekoak dira, eta horiek betetzen ez badira ezinezkoa izango da ALSAPLUSen altan ematea. Emandako datuak egiazkoak direla ulertzen dugu, eta AGk, kasu honetan, beretzat hartzen du datu faltsuak eta okerrak eman dituzten bazkide horiek programatik kanpo uzteko ahalmena. Bazkideak baimena baliogabetu ahal izango du, eta, horrez gain, datuetan sartzeko eta horiek zuzentzeko, baliogabetzeko/ezabatzeko, mugatzeko eta eramateko eskubideak erabili ahal izango ditu, posta bidez, ALSA GRUPO, SLU, Miguel Fleta kalea, 4, 28037 helbidean, edo asesoria@alsa.es helbide elektronikoan. Horretarako, edozein kasutan, NANaren fotokopia edo zuzenbidean erabilgarri den beste agiri baliokideren baten fotokopia erantsi beharko du haren nortasuna egiaztatzeko. Era berean, zure datuak modu desegokian tratatu direla uste baduzu, Datuen Babeserako ALSAko Ordezkariarengana zuzen zaitezke (dpo@alsa.es) edo erreklamazio bat aurkeztu ahal izango duzu Datuak Babesteko Espainiako Agentzian: Jorge Juan kalea, 6, 28001, Madril.\nBaldintza orokor hauek espainiar legeriaren arabera aplikatu eta interpretatuko dira. Bertatik sor daitezkeen desadostasunetarako, aldeek, bakoitzari dagokion foruari berariaz uko eginez, bezeroaren helbideko Epaitegien eta Auzitegien mende geratzea adosten dute. ALSAPLUS bazkideak adierazi egiten du inprimakian jasotako datu guztiak egiazkoak direla, fidelizazio-programa honen baldintzak ezagutzen eta onartzen dituela eta, bere sinaduraren bidez, horietara atxikitzen dela modu boluntarioan. Hala, ALSAko lehen billetearen erosketak baldintza horiek erabat ezagutzen eta onartzen direla adierazten du berariaz. Era berean, egintza honetan baldintza hauen ale bat jaso duela adierazten du.


BIC ARABA Barne ekintzailetza\nEkimenaren helburua da euskal enpresen gaitasunetatik abiatuta, negozio berriak garatzea, eta horretarako ekimenak berariazko laguntza eskuratuko die epe ertain eta luzera handitzeko eta lanpostuak sortzeko aukera duten proiektuak gara ditzaten. Barne-ekintzailetza sustatzeko Ekimena, Eusko Jaurlaritzaren Ekonomiaren garapen eta azpiegitura Sailak bultzatzen du, Araba, Bizkaia eta Gipuzkoako Enpresa eta Berrikuntza Zentroen (BIC) lankidetzarekin.\nEkintzailetzari lotutrako balioak hedatu (sormena, aldaketari egokitzapena, arriskuak jasatzeko ohitura, eta abar), gure enpresa-komunitatean, ekintzaileagoak diren enpresak izaten lortzeko.\nNegozioaren etorkizuna eta etengabeko eraldaketa beharraren hausnarketa sustatzea.\nEnpresa bakoitzean barne-ekintzaile estrategien garapenean lagundu.\nNegozio berrien sorrera bizkortu, talentua eta enpresek dituzten gaitasunak aprobetxatuz.\nEkimena jarraituko du eta denbora horretan, askotariko jarduerak izango dira: euskal enpresen praktika onak ezagutarazteko difusioa, adituekin lan-saioak, eta berariazko akonpainamendu enpresariala, enpresatan proiektuak garatzeko.\nEkimena 50 langiletik gorako industria-enpresetarako zabalik dago; edozein kasutan, aberastasun eta enplegua sortzeko aukera handiak dituzten negozio berrietarako bestelako proposamenak ere aztertuko lirateke, eskaintza egonez gero.


Rebeca Escribanok Parapentez hegan egingo du\nALBISTEAK Rebeca Escribanok Parapentez hegan egingo du\nRebeca Escribano bi pertsonentzako parapente hegaldiaren irabazlea da.\nRebeca muskiztarra da eta oso pozik aurkeztu da sariagatik: “puenting egin dut baina parapentez hegan egin ez. Azkenean ez badizkizute oparitzen ez dituzu mota honetako gauzak egiten, eta orain tokatu zaidanez nire senarrarekin disfrutatuko dut”.\nRebeca, bere Repsol MAS Petronor txartelari esker bi pertsonentzako 20 minutuko parapente hegaldiaz gozatuko du, bideo grabaketa barne. Gainera, hegaldia Sopelanako itsaslabarretan zehar egin dezake edo Estatuko beste lekuren bat aukeratu.


Gipuzkoako Itzulian, herria eta gabiriar jatorrikoak | GABIRIARRAK\nPosted: 2012/06/28 in Kirola, Lasterketak\nEtiketak: alex aranburu deba, errepidekoa, gipuzkoako itzulia, ibilbideak, mendateak, txirrindulariak, txirrindularitza\nAurreko asteburuan jokatu den junior mailako Gipuzkoako txirrindularitza itzulian gabiriar kolore gehiago ere izan da, ibilbideaz aparte. Gabiriako jatorria duen Alex Aranburu Deba izan da izen nagusietako bat, lau eguneko itzulian. Hain zuzen, herritik igaro zen etapetako batean hura izan zen garaile.\nAlex Aranburu Deba txirrindularia (Caja Rural), ostiralean Zumarragan. Arg.: Gotzon Aranburu.\nLarunbatean, ekainak 23, Olaberria-Olaberria etapa irabazi zuen Aranburuk. Ezkio-Itsasokoa da bera, baina amaren aldetik Aztiriko Legorburu baserrian ditu sustraiak. Bakarrik iritsi zen Olaberria gaineko helmugara, ondorengo lehiakideei 37 segundoko aldea sartuta. Itzuliko lidertzan jarri zen, gainera, bezperan Zumarragatik Antiorako kronoigoeran nagusitu zen Pello Olaberriaren lekuan. Biak Caja Rural taldean dabiltza, jubeniletan.\nLidertza biharamunean galdu zuen, Andoainen, Iker Azkarate lazkaotarrak etapa eta maillot horia eskuratu baitzituen han.\nOlaberriko etapako ibilbidea Gabiriatik igaro zen, larunbatean. Herrigunea gainditu zuten txirrindulariek, ibilbidearen 58. kilometroan. Hauxe izan zen mendiko sariko pankartapetik pasaera, Gabirian:\nJulian Barrientos (Asfaltados Olarra, 6 puntu).\nAlex Aranburu Deba (Caja Rural, 4 puntu).\nJulen Irizar (Sumofic-Igartua, 2 puntu).\nAitor Morales (Zirauna-Iturribero, puntu 1).\nAstelehenean itzuli zen Gipuzkoako Itzulia Gabiriara, atzera, Segura-Segura etapan. Meategietako mendatean zehar igaro ziren, Mutiloatik Ergoenera (Argindegiko bidegurutzeraino, eta handik behera Ugaranera. 80. kilometroko mendiko pankartan pasaera hauxe izan zen:\nBeñat Etxabe (Sumofic-Igartua, 6 puntu).\nPello Olaberria (Caja Rural, 4 puntu).\nJokin Etxabe (Sumofic-Igartua, 2 puntu).\n4. Iker Azkarate (Caja Rural, puntu 1).


Zelulitisa nola borrokatu - Nola zelulitisa kentzeko gizonengan | Gizon dotoreak\nAlicia tomero | | Zaintza pertsonala, Egokitu, Fitness, Osasun\nZoriontsu zelulitisa gantz eraketa gogaikarria da gizonei zein emakumeei eragiten die. Batez ere, geroztik emakumeekin lotuago dagoen egoera da litekeena da hori jasateko, baina gizon asko daude berdin sufritzen dutenak. Hori ikusita, zer den eta nola aurre egin zelulitisari galdetzen diote.\nZelulitisa hau da gantz-noduluen pilaketa bezalako eremuetan orokorrean kontzentratuta edo metatuta daudenak hankak, ipurmasailak edo sabelaldea. Gustuko ez duzun fenomenoa da, eremu hauek pisua irabazteko zaurgarriegi bihurtzen baitira eta ez zaizu gustatzen. Gertu Gizonen %10ek jasaten dute Eta emakumeek hori jasaten dutela zerikusi handia du gorputzeko estrogeno kopuru handiarekin.\n1 Zer da zelulitisa?\n2 Zergatik pairatzen dute gizonek zelulitisa\n2.2 Arazo hormonalak eta genetika\n2.3 Nola borrokatu eta desagerrarazi zelulitisa?\nGantz multzoak dira azalaren azpian sortzen diren ertzak edo zigiluak osatuz, alegia "laranja azala" deritzona. Eratzen diren gantz-noduluak hantura bihurtzen dira eta autoestimuan eragina izan dezakeen bolumen antiestetiko txiki bat sortzen dute. Emakumeen %85 inguruk jasaten dute.\nZergatik pairatzen dute gizonek zelulitisa\nGizonek zelulitisa lortzen dute emakumeengandik ezberdina. Ez dakigu zergatik den hori, baina faktore batzuek gertaera hori eragin dezakete, besteak beste bizi-ohiturak, dieta, genetika edo presentzia hormonala.\nFaktore hori agertzeko gakoa da. Gantz saturatuetan aberatsa den dieta edo azukre findu bolumen handiarekin bere hedapena gora egingo du. Eragin dezakezun beste ohitura batzuk alkohola kontsumitzea da, bere kontuan hartuta kaloria kopuru handia eta tabakoa erretzea.\nBizimodu sedentarioa eta estresa\nZelulitisa sortzeko eta gorputzean luzaroago egoteko modu nagusia da. Gorputza ez bada entrenatzen ez dago kaloria gasturik, eta kaloria ez da kontsumitzen gantz bihurtzen dira. Horrez gain, bizimodu sedentarioak gorputzean hainbat arazo eta hainbat patologia garatzen ditu.\nAsko eragiten duen beste faktore bat da estresa, gorputza hormonalki kontroletik kanpo dagoenez eta are zure odol-zirkulazioa kaltetuta dago, beraz, likidoen atxikipena dago eta, ondorioz, koipea agertzea.\nArazo hormonalak eta genetika\nArazo hau nagusiki emakumeak izan arren, gizonezkoek ere izan dezakete estrogenoei lotutako desoreka. Genetikari dagokionez, faktore genetikoa abiarazle handietako bat da, berdin gertatzen da alopeziarekin. Zelulitis mota edo non agertzen den ere izango da arrazoietako bat.\nNola borrokatu eta desagerrarazi zelulitisa?\nHiru motatako zelulitisak ager daitezke eta beraz hiru mutil borrokatzeko. Egia da gizonezkoen azala emakumezkoena baino askoz lodiagoa dela, eta, beraz, haren ikusgarritasuna ezkutatuagoa dela.\nIdeala da bizitza aktiboa eraman, non dakidala kirola egin eta muskuluak indartu. Gantz, azukre eta alkohol gutxiko dietak ere lehendik dagoen zelulitisa aurre egiten eta ezabatzen hasten laguntzen du. Borondaterik ez baduzu, helbururik onena zeure burua jartzea da espezialista eta nutrizionista baten eskuetan. Elikagai onenak aukeratzen lagunduko dizu eta jarraipen pertsonala eramango dizu ariketa errutina batekin eta zure bizimoduaren araberako dieta pertsonal batekin.\nProzesua bizkortu dezaketen eta ebakuntzarik behar ez duten tratamenduak daude. Horietako bat eta emakumeek erabiltzen dute irrati-maiztasuna, non beroa kolagenoa estimulatzeko erabiltzen den. Bero honek hainbat saioren ondoren zelulitisa desegiten lagunduko du eta lagunduko du azala sendotzeko. Hobekuntza nabaritzeko, gutxienez 10 saio behar dira.\nMesoterapia beste metodo bat bezala erabiltzen ari da eta oso emaitza onak ematen ari da. buruz da hainbat substantzien mikro injekzioak, horien artean sendagarriak, gantz-noduluak desegiten lagunduko dutenak.\nGizonak pisua galtzeko joera handia dute emakumeak baino modu eta era hobean. Ariketa errutina bat astean hiruzpalau aldiz beharrezkoa izango da aldaketak nabaritzeko. Hasi daiteke hankak sendotuz paseoan joatea odol-fluxua aktibatzeko. Behar duzuna sabeleko gantza kentzea bada, gomendagarria da joan igerian. Oso kirol osoa da, gorputzeko hainbat eremu tonifikatzen lagunduko dizuna, kardiokoa izanik gorputzaren zirkulazio guztia aktibatzeko ariketa nagusia.\nZelulitisa gizonezkoetan itxuragabeko zerbait da, baina ez da arazoa bere presentzia gehiegizkoa ez denean. Bakarrik eta printzipio gisa beti izango da zirkulazio arazo bat, tratatzen ez bada erlazionatutako beste arazo batzuetan ondorioak izan ditzakeena.\nArtikuluaren bide osoa: Gizon dotoreak » Zaintza pertsonala » Zelulitisa nola borrokatu


Gaur, hotz handiagoa eta izotz arriskua\nBilbo baino ez da esnatuko gaur tenperatura positiboekin (3 °C), gainerako hiriburuek zeroz azpitik jarraitzen dute.\nOstegun honetako elurteen ostean, hotz siberiarrak okertzen jarraituko du gaur. Oraindik ere, bi egun gordin izango ditugu.\nEAEn eta Nafarroan alerta laranja dago oraindik, hotza eta izozteak direla eta, baina gaurko ez dira espero atzo beste elurte. Elurra baino, izotza izango da kezkagarriena.\nHotza, hori bai, oso handia izango da, eta tenperaturak gradu batzuk jaitsiko dira. Hiriburuen artean, Bilbon baino ez daude tenperatura positiboak (3 °C), gainerakoak zeroz azpitik daude: -2 °C Donostian, -3 °C Gasteizen eta Baionan eta -6 °C Iruñean. Nafarroako hiriburuan, hotz-sentsazioa -9 °C-koa da.\nAtzo hiriburu elurtuena izan eta gero, Gasteizen errepide guztiak garbi daude gaur goizean. Espaloietan, baina, izotz asko dago.\nEAEko eta Nafarroako errepide sare nagusia zabalik dago, baina kontu handia izan beharra dago gidatzerakoan, errepide asko izotz bete egongo baitira. Batik bat N-240, N-1, A-15 eta A-10 errepideetan eskatzen dute arretaz gidatzea. Araban, Herrerako, Urduñako eta Opakuako mendateak itxita daude.\nAsteburuari begira, eskola-kirol lehiaketa guztiak bertan behera utzi dituzte EAEn, eta ehiza jarduerak ere Bizkaian eta Gipuzkoan.\nHalaber, atzo egin bezala, Mondragon Unibertsitateak gaur ere utzi ditu bertan behera klasean Arrasaten, Oñatin eta Eskoriatzan. Horrenbestez, 2.000 ikasle geratuko dira eskola barik.\n150 pertsona hil dira Ekialdeko Europan\n150 pertsona hil dira Ekialdeko Europan, batez ere Ukrainan, hotz denboralearen ondorioz, hainbat herritako agintariek ostegun honetan emandako informazioen arabera. Ukrainan 20 pertsona gehiago hil dira, eta 63raino heldu da heriotza kopurua. Polonian, 29 pertsona hil dira; bederatzi, azken orduetan. Polonian termometroek 30 gradu jaso dituzte zero azpitik.\nHala ere, tenperaturarik hotzenak Errusian eta Kazakhstanen jaso dituzte, BBC Erresuma Batuko telebista katearen arabera. Uraletan eta Siberian tenperatura 40 gradu zero azpira heldu da, eta Kazakhstango hiriburuan, Astanan, haizeak 52 gradu zero azpiko sentsazio termikoa eragin du, baina termometroek 35 gradu zero azpitik baino ez dute jaso.\nInformazio gehiago:Eitb: Gaur, hotz handiagoa eta izotz arriskua


Partaidetza Foru Arauaren balorazio txostena aurkeztu du Batzar Nagusietako batzordeak - Artikulua - Gipuzkoa ETORKIZUNA ORAIN\nPartaidetza Foru Arauaren balorazio txostena aurkeztu du Batzar Nagusietako batzordeak\nEspero da txostenaren idazketa teknikoa uda amaierarako gauzatzea eta, horrenbestez, tramitazio ofizialari ekitea, azken onarpena izan dezan\nGipuzkoako Foru Aldundiaren Plan Estrategikoan jasotako helburu garrantzitsuenetako bat Partaidetza Foru Arauaren eguneratze eta garapena da, jada eratu den udal mailako erakunde arteko espazio bat sortuz, eta legealdi osoa hartuko duen partaidetza programa bat eginez. 2011 urtetik indarrean den Foru Araua moldatuko da, errealitate berrietara eta Gipuzkoako gizartearen egungo eskakizunetara egokituko delarik. Helburua da tresna berria aitzindaria izatea lurraldean, tresna eraginkorra izan dadila herritarrekin lankidetza sustatzeko.\nProzesu honen bitartez ez da soilik Zuzenbidearen aldetik Administrazioek hartzen dituzten erabakiek eragindako arazoei erantzun sistematiko eta arrazoizko bat ematea bilatzen. Areago, “Gobernantza” berriak eskatzen duen protagonismo pertsonal eta aktiboa eman nahi zaie norbanakoei eta erakunde publiko zein pribatuei. Hala, prozesu honek bere gain hartzen ditu gizarteak Administrazio Publikoekiko dituen politika, programa, arau eta bestelako prozesu zehatz ala globalen definizio, aplikazio eta interpretazioak.\nUlertzen denez, egungo Foru Arauaren zailtasunik handiena ez datza bere artikulazioan, ezpada gaur egungo partaidetzaren kulturan eta sortzen gabiltzan ala nahiko genukeen gizarte ereduan.\nAgerikoa da egungo Administrazio Publikoak ezin duela eta ez duela gizartearen aurrean Autoritatearen molde tradizionala errepikatu. Hortaz, partaidetza are gehiago zabaldu beharra dago, erakundeak herritarrengana gerturatuz. Beraz, Administrazio Publikoek deliberazio prozesuak bideratzen dituztenean, herritarrei entzun besterik ez, aintzat hartuak ere izan behar dute eta egungo eredu edo sistema demokratikoa aberastu.\nForu Arauaren eguneratzearen beste helburu nagusietako bat, bere aniztasunarengatik, Gipuzkoako gizarte osoaren isla izango den lan-prozesu baten sustapena da. Horretarako, prozesu guztia bere gain hartzen duen metodologia bat ezarri da. Prozesu hau da 2017 urteko lehen seihilekoan garatzen dabilena, 2016 urtean Batzar Nagusietako batzordea lanean hasi eta hilabete gutxira. Batzorde hori arduratu da foru arauaren berrikuspenaz; eragileei, profilei eta partaide diren kolektiboei dagokienez, ikuspegi zabal batekin jarduteko zereginarekin.\nBatzar Nagusietako batzordeak jadanik aurkeztu ditu ondorioak, partaidetza prozesuaren balantzea eginez, eta jarraian txosten hori oinarri hartuta lanean dihardu eragile sozialekin, udalekin, partaidetzan adituekin eta berdintasunean adituekin. Ostean Gipuzkoako Foru Aldundiaren barruan eta Batzar Nagusietan kontraste ariketa egingo da.\nGipuzkoako Batzar Nagusiek luzatutako gomendioen artean, orokorrean hizkuntza sinplifikatzeko ahalegina eskatzen da, kontzeptuak herritar ororentzat ulergarri izan daitezen. Halaber, aholkatzen da elkarteratze eskubidearen erabilera malgutzea, erregistroa ez dadin izan partaidetza eskubidea erabiltzeko nahitaezko betekizuna.\nBestalde, beharrezko irizten zaio Foru Arauan indarrean dauden metodologien xede eta helburuak argitzeari, hala nola, gardentasunari buruzko 4/2004 Foru Arauan zehaztutako gaien zein Euskadiko Tokiko Erakundeen 2/2016 Lege berrikoen eguneraketa orokorra gauzatzea, nobedadeak ekartzen baititu. Azkenik, eskaera egiten da Internet, sare sozialen eta teknologia berrien bidezko partaidetza prozesuei garrantzia emateko.\nEspero da txostenaren idazketa teknikoa uda amaierarako gauzatzea eta, horrenbestez, tramitazio ofizialari ekitea, azken onarpena izan dezan.


Arkautek kirol probetarako motorista laguntzaileen lehenengo ikastarorako deialdia egin du - Segurtasun Saila - Euskadi.eus\nAzken eguneratzea: 2012/04/03\nKirol probak eta txirrindularitza ibilaldiak modu seguruagoan garatzeko, Trafiko Zuzendaritzak interesgarritzat jo du “motorist a gaitua” edo “motorista eskuordetua” figura sortzea; hala, gidatzea menderatzen duten eta horrelako lasterketak ondo ezagutzen dituzten pertsonak, prestakuntza ikastaro bat jaso ondoren, gaituta egongo dira aginte agenteen segurtasun langile gisa. Figura horren betebeharra errepideko lehiaketetan segurtasun lanak osatzea izango da; orain arte, lan hori Ertzaintzak betetzen zuen EAEn, modu esklusiboan.\nHautapen fasea gainditu ondoren, hautagaiek 5 orduko ikastaroa egin beharko dute, eta bertan landuko dituzte, besteak beste, kirol probetako araudiak, erantzukizun legala zirkulazioan edota kontrol, segurtasun eta koordinazio prozedurak. Ebaluazioa gainditzen duten ikasleek “motorista gaitua" kalifikazioa jasoko dute, eta kirol probetan segurtasun lan osagarriak egiten hasi ahalko dira.


«ABR FEB MAR »\nHasiera > Monografikoak > Protesta Foral\nIzen hori ematen zaio Nafarroan Foruen inguruan gertatu zen iskanbila garaiari. Berau 1893ko udaberrian hasi zen eta hurrengo urteko otsaila arte iraun zuen, hilabete horietan zehar 1841eko foru legeen eskutik probintzia honetan zeukaten zerga-autonomia bertan behera geratzeko mehatxua bizi izan baitzuten.\nGerman Gamazo liberalak, Ogasun ministroak aurkeztu zuen Estatuaren aurrekontuei buruzko lege berriaren 17. artikulua zen mehatxu horren zio nagusia. Madrileko Kazetan proiektua aurkeztu zen une beretik (1893ko maiatzak 11), Nafarroako gizarteak horren kontra egin zuen aho batez, eta politikari guztiek ere artikulu horren aurka agertu ziren. Honela zioen: "Gobernuak berehala erabiliko du 1877ko uztailaren 11ko legearen 8. artikulua egun indarrean dauden kontribuzio, errenta eta zergak Nafarroako probintzian ezartzeko, lege honen bitartez erresumako beste probintzietan ere horiek ezartzen direlarik".\nGatazka Gorteetan eta kalean bizi izan zen. Foru Aldundiak gaitzespen oharra kaleratu eta gero (maiatzak 16), Nafarroako Udalek, legebiltzarkideek eta merindadeek ere beste hainbeste egin zuten. Sinadurak bildu ziren eta gizarte osoa kalera atera zen maiatzaren 28an bost hiriburuetan proiektuari kontra egiteko asmo biziz berau bozkatzeko garaia heltzen zenean. Alderdi bat, Lopez Zabalegiren taldea alegia, armetan ere altxa egin zen. Ekainaren 4ean manifestaldi erraldoia antolatu zuten Iruñeako kaleetan barrena. Aztoramena Euskal Herri osoan zehar zabaldu zen.